Юртимизда кўпайтириладиган ўрдак зотлари - Agronet.uz\nМуаллиф Агроном 12.04.2019\nЎрдак боқиш учун томорқа атрофида оқар сув бўлса кифоя. Рисоладагидек озиқлантирилса ва парвариш қилинса, 50-60 кунлик ўрдак жўжаси 2-2,5 килограммгача вазнга эришади. Асосийси — улар озуқа танламайди. Вояга етган ўрдаклар ўсимлик ва майда хашаротлар билан озиқланаверади. Эътиборлики, ўрдаклар турли хасталикларга жуда чидамли бўлади. Олдин ўрдаклар кўпинча гўшт етиштириш учун боқиларди. Ҳозирги даврда эса улардан кўплаб миқдорда тухум ҳам олинмоқда.\nЮртимиз иқлим шароитида қуйидаги ўрдак зотлари кўпайтирилади:\nПекин ўрдаклари. Хитойда маҳаллий ўрдакларни йирик оқ хитой ўрдаклар билан чатиштириб олинган. Уларнинг бошлари чўзилган, думалоқ, тумшуғи тўқ сарик тусда, бўйни ўртача узунликда, бели қисқа, кўкраги чуқур, кенг ва юмалоқ, танаси йирик бўлади. Парлари – оқ рангда. Пекин ўрдакларининг ўртача тирик вазни 3-4 кг. гача етади. Тухумдорлик йилига 90-120 донани ташкил этади. Ҳар тухум оғирлиги 90 грамм тош босади.\nХаки-кемпбелл зоти. Англияда яратилган зот бўлиб, парлари қум рангида ёки хаки тусида бўлади. Вояга етган урғочи ўрдакларнинг тирик вазни 2,5 кг, эркакларники — 2.8 кг. гача бўлади. 60 кунлик ўрдаклар 1,3-1,8 кг вазнга эришадилар. Яхши озиқлантириш ва асраш шароитида йилига ўртача 140-160 дона тухум беради.\nХиндистон чопқири. Ўрдакларнинг ўзига хослиги – тананинг деярли тик холатда бўлишидир. Вояга етган урғочи ўрдакларнинг тирик вазни 1,75 кг, эркаклариники 2 кг. гача бўлади. Тухумдорлиги йилига 170 донани ташкил этади. Тухум бериши 5-6 ойлигида бошланади. Тухум оғирлиги 70-80 грамм тош босади. Парлари оқ рангда, лекин қора ва маллалари ҳам учрайди.\nЎрдак боқишда йилнинг фасл ўзгаришига, ўрдакнинг маҳсулдорлиги ва тирик вазнига эътибор бериш керак. Агар бутун йил давомида ўрдак болаларини очириш ва гўшт учун боқиб ўстириш кўзда тутилса, у ҳолда тухум қиладиган катта ёшдаги ўрдаклар тўйимлилиги юқори бўлган озиқ рациони билан боқилиши лозим. Чунки узлуксиз равишда ўрдак гўшти етиштириб туриш учун қишин-ёзин ўрдак жўжалари очириш ва маълум бир давр ичида ўрдак болаларидан янги-янги тўдаларини боқувга қўйиб туриш керак бўлади.\nУй шароитида курка боқиш сирлари


Жан де Лабрюйер (1645-1696) | www.ziyouz.uz\nБош саҳифа ҲикматномаМумтоз файласуфлар ҳикматиЖан де Лабрюйер (1645-1696)\nФарангистонлик мутафаккир, ёзувчи Жан де Лабрюйер ўртаҳол шаҳарлик оилада дунёга келди. У аввалига коллежда, кейин Орлеан дорилфунунининг ҳуқуқшунослик куллиётида таҳсил олди.\n1673 йилда Лабрюйер Кан музофотининг бош молиявий хазиначиси лавозимини эгаллади.\nЛабрюйер ўз замондоши бўлмиш машҳур нотиқ, йирик дин арбоби ва ёзувчи Боссюэ тавсияси билан 1684 йилдан шаҳзода Конденинг набирасига мураббийлик қила бошлади. Бола катта бўлгач, Лабрюйерга 1000 экю миқдорида нафақа тайинланди ва у умрининг охиригача шаҳзода хонадонида котиблик ва кутубхоначилик вазифасини бажарди.\nФайласуф 1693 йилда Фарангистон академиясига аъзо қилиб сайланди.\nХудонинг йўқлигини исботлаш имкони мавжуд эмаслигининг ўзиёқ менда Унинг борлигига ишонч уйғотади.\nЭй, мақтанчоқ ва ўзбилармон одамзот! Лоақал оёғинг остида топталувчи оддий чувалчангни яратиб кўр-чи!\nЯқинларимиз бизга қанчалар кўп ўхшасалар, уларни шунчалик яхши кўрамиз. Худди шунга ўхшаш биз ўзимизга тенг кўрадиган одамларни ҳурмат қиламиз.\nМен энг буюк сиёсатчидан фақат биргина одамни юқори қўяман. У ҳам бўлса, сиёсатга куч-қувват сарфлаш беҳуда эканлигини тушуниб етган кишидир.\nИнсон қанча кам сўзласа, шунча кўп ютади. Чунки одамлар сукутдаги аҳмоқни ақлли деб ўйлашлари мумкин. Агар сукутдаги киши чинданда заковат эгаси бўлса, атрофдагилар унинг жуда ақлли одам эканлигига тўла ишонч ҳосил қиладилар.\nНотиқларни ҳарбийларга қиёс қилиш мумкин. Чунки улар ҳам бошқа касб эгаларига нисбатан кўпроқ хавф-хатарга рўпара бўладилар-у, аммо нисбатан тезроқ мартабага эришадилар.\nБир нарсани айтиш қийин: қатъиятсизлик кўпроқ раҳм-шафқатга лойиқми ёки нафратгами? Нотўғри қарор қабул қилиш хавфлими ёки умуман ҳеч қандай қарорга келмасликми?\nЖиззаки, беқарор, тунд, инжиқ, уришқоқ одамга нисбатан: «Унинг бўлгани шу ўзи», — деган баҳонинг берилиши кўпчилик ўйлаганидек кечириш аломати эмас. Бу тилга олинган сифатларнинг тузатиб бўлмас қусур эканлигини беихтиёр эълон қилиш демакдир.\nБиз умр бўйи муқаррар ўлимни кутиб яшаймиз. Ўлим қаршисидаги қўрқув ажалдан кўра ҳам азоблироқдир.\nХалқ жунбушга келганда уни қандай тинчлантиришни ҳеч ким айтиб беролмайди, айни вақтда осойишта ва хотиржам халқнинг тинчлигини нима бузишини ҳам ҳеч ким билмайди.\nКўпинча одамлар қандай нуқсонлар туфайли юксакликка кўтарилган бўлсалар, айнан ўша нуқсонлар сабабли пастга қулайдилар.\nЎз сирларининг ошкор бўлишидан чўчиб яшаш ҳукмдорнинг бахтсизлигидир. Ёнида бу сирларни елкасида кўтара олишга қобил содиқ одамнинг борлиги эса ҳукмдорнинг бахтидир.\nЯқин кишисининг ёмон феъл-атворига сабр этолмайдиган одамни намунали хулқ эгаси деб бўлмайди. Чунки олтин ҳам, оддий темир танга ҳам муомала учун бирдек зарурдир.\nСирнинг очилишига уни ўзгаларга ишонган одамнинг ўзи айбдордир.\nИнсон фақат икки йўл билан юқори мартабага эришиши мумкин: эпчиллик ва ёки бошқаларнинг нодонлиги ёрдамида.\nСахийлик инъом этилган нарсаларнинг миқдори билан эмас, балки ўз вақтида берилиши билан ўлчанади.\nҲижрон азоби ўзинг нафратланадиган одам билан яшашдан кўра енгилроқдир.\n← Аввалги Аввалги Монтескьё (Шарль-Луи Секонда) (1689-1755)\nКейинги → Кейинги: Шефстбери Антони Эшли Купер (1671-1713)


Ижарага бериш шартномалари ҳақида » MUZAFFAR.UZ\nТошкент вилояти давлат солиқ хизмати органлари томонидан Чиноз тумани аҳолиси ўртасида солиқ соҳасидаги норматив-ҳуқуқий ҳужжатлар мазмун-моҳияти ҳамда аҳамияти кенг тушунтирилмоқда.\nТошкент вилояти давлат солиқ бошқармаси рахбари, туман Хокими, туман прокурори Чиноз туманида ягона солиқ тўловини тўлашдан умумбелгиланган солиқларни тўлашга ўтган солиқ тўловчиларга,кўчмас мулкни ижарага берувчи шахсларга кўмак беради.\nХабарингиз бор 2019 йил 1 январдан бошлаб кўчмас мулкни ижарага бериш шартномаларини мажбурий нотариал тасдиқлаш талаби бекор қилиниб, ижара шартномаларини давлат солиқ хизмати органларида мажбурий ҳисобга қўйиш тартиби ўрнатилди.\nФуқароларимизга давлат солиқ инспекциясига ташриф буюрмасдан ҳам ижара шартномаларини ҳисобга қўйиш имконияти яратилган. Яъни, улар Давлат солиқ қўмитасининг my.soliq.uz электрон солиқ хизматлари порталидаги солиқ тўловчининг шахсий кабинетига жойлаштирилган “Ижара шартномаларини ҳисобга олиш” интерактив хизмати орқали хам ижара шартномаларини ҳисобга қўйишлари мумкин. Ушбу хизмат туну кун фаолият юритади.\nТошкент вилояти давлат солиқ бошқармаси.


Алишер Кароматов иши Олий судда кўрилиши мумкин\nАлишер Караматовнинг яқинларига кўра, шу кунларда унинг соғлиғи жуда оғирлашган.\nБеш йилдан буён қамоқда қолаётган Алишер Кароматовнинг яқинлари Ўзбекистон Олий судига мурожаат қилишни режалаштирмоқда.\nТўққиз йиллик қамоқ жазосини ўтаётган Ўзбекистон инсон ҳуқуқлари жамиятининг фаоли Алишер Кароматов иши Ўзбекистон Олий судида кўрилиши мумкин.\nБу ҳақда ҳуқуқ фаолининг рафиқаси Намуна Кароматова Озодликка маълум қилди.\n- Мен Омбудсман Сайëра Рашидовага мурожат қилиб ëзгандим. Ўшандан жавоб олдим. Апелляция олгандикку биз. Ўшанда дастлабки суд ҳукми ўз кучида қолган эди. Ўшани кўчириб ëзиб жўнатиб юборишибди. Қаранг беш йилда ола олмаган эдим аризамга жавоб. Бу йил олдим. Шунга энди Олий судга чиқишга ҳаракат қилаяпман,- деди Намуна Кароматова.\nАлишер Кароматовнинг мустақилликнинг 20 йиллиги муносабати билан кутилаётган амнистияга тушишидан умид қилинаётган эди.\nБироқ яқинда ҳуқуқ фаоли шахсий ишига қамоқхона ички қоидаларини бузди, деган ёзув киритилган ва бу Кароматовнинг амнистияга тушиш имконидан маҳрум қилган.\nЭндиликда Намуна Кароматованинг ягона умиди Ўзбекистон Олий судидан.\n- Бу йилги амнистиядан роса умидларим катта эди. Ҳеч бўлмаса бу йилгиси бизга насиб қиладими девдим. Қилмайдиганга ўхшайди. Уже битта нарушение қўйилган. Амнистиядан олдин буларга нарушение қўяди ҳар йили. Кейин баҳона бўладида. “Аяси битта нарушение қўйилди менга” деб айтдилар. “Нимага?” дедим. Телефонда айта олмадилар. Чунки телефонда гаплаштирдида бизни,- деди Намуна Кароматова.\nАлишер Кароматов тўрт йилдан буён сил касаллиги билан оғрияпти. У бир ярим йил давомида Тошкентдаги маҳбуслар шифохонаси – “Сангород”да даволаниб чиққан.\nЖорий йилнинг 18 июн куни Қаршидаги Шайхали қамоқхонасига бориб, эри билан учрашиб қайтган Намуна Кароматовага кўра, эрининг соғлиги яна ёмонлашган бўлиб, унинг қамоқхонада узоқ қолиши хавотирли.\n- Нимжонда барибир. Кучи йўқ. Туберкулоз, ўпка. Иккала ўпкада бешта тешик борда. Оғзидан ҳар тупругида қон бўлиб туради. Қон тупуради. Лечениелардан кейин ҳам барибир. Шуни биз энди очиқ айтсак, унга нисбатан ичкарида тазйиқ зўр бўладида. Бир ярим йил сангородда ëтиб лечение олди. Ўзига келганди. Ҳозир яна секин-секин қуриб, озиб бораяптилар,- деди Намуна Кароматова.\n22 июн куни Human Rights Watch ташкилоти Европа Иттифоқини Ўзбекистон ҳукумати билан инсон ҳуқуқлари масаласида приципиал бўлишга ва қамоқда қолаëтган барча ҳуқуқ ҳимоячиларини озод қилишда қатъий туришга чақирди.\nHRW Ўзбекистонда ўз касбий фаолияти учун қамоқ жазосини ўтаётган 13 нафар ҳуқуқ ҳимоячиси, жумладан, Алишер Кароматов озодлигини талаб қилиб келади.\nШунингдек, бошқа бир қатор халқаро ташкилотлар, жумладан, Amnesty International, "ACAT-France - Насронийлар қийноқларга қарши" номли ташкилотлар Алишер Кароматов ҳуқуқ фаоли сифатидаги фаолияти учун сохта айблар билан жазога ҳукм этилганини таъкидлаб, расмий Тошкентдан унинг озодлигини талаб қилиб келадилар.\nЎзбекистон инсон ҳуқуқлари ташкилотининг раиси, муҳожирликда яшаётган Абдужалил Бойматов бу каби чақириқлар натижасиз бўлаётганини айтиб, Алишер Кароматов борасида БМТга мурожаат қилиш кераклигини айтади.\n- Алишер Кароматовнинг озодлиги учун халқаро ташкилотлар, инсон ҳуқуқлари ташкилотлари, Европа Иттифоқи ҳаммаси ҳаракат қилаяпти. Лекин натижаси йўқ. Намунахон Кароматова энди Олий судга мурожаат қилмоқчи. Лекин бу нарсалар етарли эмас. БМТга ҳам шикоят қилиш керак. Чунки Ўзбекистонда одил суд йўқ. Ўзбекистонда адолатни тиклаб бўлмайди. Шунинг учун БМТга шикоят қилиш керак. БМТга кўпчилик шикоят қилган. Муҳаммад Солиҳнинг иши бўйича, Санжар Умаровнинг иши бўйича яна бошқа кўплар ижобий натижаларга эришганлар,- деди Абдужалил Бойматов.\n2006 йилнинг 29 апрелида Алишер Кароматов Ўзбекистон инсон ҳуқуқлари жамиятининг Сирдарё вилояти бўлими раҳбари Аъзам Фармонов билан биргаликда пора олишда айбланиб ҳибсга олинган.\n2008 йилнинг 25 декабр куни Сирдарё вилоят жиноят ишлар суди Алишер Кароматовнинг кассация тартибидаги шикоят аризасини кўриб чиқиб, дастлабки суд ҳукмини ўзгаришсиз қолдириш бўйича қарор чиқарди. Кейинчалик аппеляция судининг қарори ҳам худди шундай мазмунда бўлди.


Ўзбекистон U-19 Еревандаги йиғинини якунлади / CHAMPIONAT.asia\nЎзбекистон U-19 Еревандаги йиғинини якунлади\n16 июн 2014 12:23\n1995 ва ундан кейинги йилларда туғилган Ўзбекистон U-19 ёшлар терма жамоаси Арманистон пойтахти Ереван шаҳридаги йиғинини якунлади ва Тошкентга қайтиб келди.\nАрманистон пойтахти Ереван шаҳрида бир ҳафталик ўқув-машғулот йиғинини ўтказган Ўзбекистон U-19 ёшлар терма жамоаси 16 июнь куни Тошкентга қайтиб келди. Эслатиб ўтамиз, Ўзбекистон U-19 ёшлари Ереванда Арманистон U-19 ёшлар терма жамоасига қарши иккита ўртоқлик ўйинида майдонга тушди. Дастлаб, 12 июнь куни ўтказилган ўйинда Ўзбекистон ёшлари 2:0 ҳисобида ғалаба қаозонишган бўлса, 14 июнь куни ўтказилган иккинчи ўйинда 1:1 ҳисоби қайд этилди.\nМаълумот учун, Ўзбекистон U-19 ёшлар терма жамоаси бош мураббийи Сергей Лушан 3 июнь куни ўз вазифасидан озод этилган эди. Айни дамда терма жамоага катта мураббий Илҳом Мўминжонв бошчилик қилмоқда. Терма жамоанинг янги бош мураббийи номи яқин кунларда эълон қилинади.\nЭслатиб ўтамиз, Ўзбекистон U-19 ёшлар терма жамоаси октябрь ойида Мьянмада ташкил этиладиган ёшлар ўртасидаги Осиё чемпионати баҳсларига тайёргарлик кўрмоқда.


Спорт соҳасини ўрганиш учун дунёнинг энг машҳур 5 та олийгоҳи – O'zbekiston Milliy paralimpiya qo'mitasi\nЖаҳон миқёсида ўтказиладиган Олимпия ўйинлари ва бошқа нуфузли мусобақалар дунёда кўпчилик инсонларни нафақат спорт билан шуғулланишни, балки спорт илмини ўрганишга ҳамда ушбу соҳасида фаолият кўрсатишга ундайди.\n2019 йилда халқаро фанлар бўйча рейтингларни умумлаштирган QS World University Rankings by Subject спорт фанларни ўргатадиган жаҳондаги кучли университетларнинг рейтингларини эълон қилди.\nСиз спорт, жисмоний тарбия, спорт менежменти, спорт психологияси ва тренерлик фаолиятини ўрганмоқчимисиз? Биз сизни дунёнинг 5 та энг кучли олийгоҳлар билан таништирамиз.\nLoughborough University, Буюк Британия\nЛафборо университети Лондондан 1,5 соатлик узоқликда жойлашган. Дунёда спорт ва спорт машғулотларини ўрганиш учун энг кучли олийгоҳ деб тан олинган.\nОлий таълим муассасаси таркибида кўп совринларга эга бўлган спорт мактаби фаолият кўрсатади. Мазкур мактаб спорт менежменти, психология, жисмоний фаоллик йўналишлари бўйича барча даражадаги дастурларни тақдим этади. Ушбу спорт мактабининг 98% битирувчилари ўз мутахассисилиги бўйича ишга жойлашади.\nБундан ташқари талабалар спорт технологиялари даражаcини олиб, мазкур йўналишга ихтисослаштирилган Институтда илмий-тадқиқот фаолиятини олиб бориши мумкин.\nЛафборо университетида соғлом турмуш тарзи ва спортга жуда катта эътибор берилади. Университетнинг жуда катта яшил кампуси: бир нечта стадионлар, гимнастика заллари, фитнес-марказлар, сузиш ҳавзалари ва бошқалардан иборат. Талабалар учун хар хил турдаги спорт клублари ва секциялари хизмат кўрсатади.\nСидней университетининг мультикампусида 10.000 мингга яқин хорижий талабалар таҳсил олишади. Мазкур олийгоҳ ўзининг кенг ҳажмдаги спорт дастурлари билан машҳур ҳамда талабаларнинг имкониятлари бу ерда жуда юқори баҳоланади.\nУшбу Олий таълим муассасасида спорт мутахассислиги, жисмоний тарбия, спорт бошқаруви ва тренерлик иши, спорт психологияси ва физиотерапия соҳаларида бакалавриат ва магистр даражасини олиш мумкин.\nSydney Uni Sport and Fitness (SUSF) ташкилоти таълим муассасанинг юраги ҳисобланади. Чунки бу ташкилот олийгоҳ кампусларига кирувчи 40 тадан ортиқ спорт клублари ва кўплаб спорт объектларнинг фаолиятини олиб боради.\nСидней университети талабаларга хар хил спорт турларидан махсус дастурларни тақдим этади (сузиш, югуриш, футбол, гольф ва б.қ.), спорт мусобақалари ва тадбирларини ўтказади. Бундан ташқари талабалар спорт стипендияларини олиши мумкин ҳамда иқтидорли талаба-спортчилар «Elite Athlete Program» дастури бўйича қўллаб-қувватланади.\nАвстралиядаги яна бир олийгоҳ Квинсленд университети, мамлакатнинг актив ва спорт билан шуғулланадиган талабалар учун энг яхши таълим муассасаларидан ҳисобланади.\nБу ерда бакалавр ва магистратура йўналишлари бўйича спорт фанлари, жисмоний тарбия, тренерлик иши ва тўғри овқатланиш сирларини ўрганиш мумкин. Талабалар орасида спорт тиббиёти бўйича ҳам дастурлар жуда машҳур ҳисобланади.\nБу ерда спорт билан шуғулланиш учун барча шароитлар яратилган. Айкидо, енгил атлетика, чирлидинг, футбол, гольф, теннис, бейсбол, қиличбозлик, рақс ва бошқа кўплаб спорт турлари билан Квинсленд университетининг талабалари бепул шуғулланишлари мумкин.\nБритания Колумбияси университети – бу профессионал спортчилар билан ишлайдиган малакали тиббиёт ходимлари ва физиотерапевтларни тайёрлайдиган олийгоҳ. Ушбу олий таълим муассасаси 140 дан ортиқ давлатлардан талабаларни ўқитиб, уларга Ванкувер ва Оканагандаги камупсларда хар хил таълим дастурларини тақдим этади.\nБритания Колумбияси университетида кинезиология, жисмоний терапия, спорт реабелитацияси, клиник спорт физиологияси, спорт тиббиёти ва бошқа фанлар ўқитилади.\nБундан ташқари Британия Колумбияси университети таркибида – 50 га яқин спорт клублари, энг зўр теннис кортлари, сузиш хавзалари, стадион ва спорт заллари фаолият юритади. Университет ёш спортчиларни доимо қўллаб-қувватлайди. Олийгоҳнинг бутун фаолияти давомида унинг талабалари ва битирувчилари томонидан жами 65 та Олимпия медалларини қўлга киритишган.\nUniversity of Birmingham, Буюк Британия\n1954 йилдан бошлаб Бирмингем университети талабаларга спорт соҳасидаги таълим дастурларини тақдим этган Британиядаги биринчи олийгоҳ ҳисобланади. Ҳозирги вақтда мазкур университет British Universities & Colleges Sport (BUCS) рейтинги бўйича Буюк Британиянинг кучли университетларидан бири саналади. Ушбу университет машғулотлар ва реабелитация фанлари бўйича алоҳида спорт мактабларга эга.\nThe Complete University Guide 2018 йил маълумоти бўйича Бирмингем университети “Физиотерапия” фани бўйича дунёда 1-ўрин, “Спорт фанлари” бўйича 2-ўринни эгаллаган. Ҳозирги кунда спорт йўналишида тренерлик иши, спортда бошқарув, спорт машғулотлари, спорт тиббиёти, реабилитация тиббиёти, физиотерапия ва жисмоний маданият каби йўналишларни ўрганиш мумкин. Гольф бўйича тренер ва футбол жамоаларининг тиббий ходими йўналишлари бўйича алоҳида таълим дастурлари мавжуд.\nОлийгоҳ кампусининг спорт объектларида талабалар регби ва крикетдан бошлаб сузишгача, йога ва аэробика каби спорт турлари билан шуғулланишлари мумкин. Иқтидорли талабаларни Бирмингем университети хар томонлама қўллаб-қувватлаб, 40 тадан ортиқ спорт стипендияларини таклиф этади! Университет талабалари ва битирувчилари томонидан кўплаб миллий ва халқаро чемпионлар етишиб чиққан, шу жумладан Афина ва Пекин Олимпиадаларининг совриндорлари ҳам.\nМазкур мақолани тайёрлашда қуйидаги интернет ресурсдан фойдаланилди:\nОлимпия спорт турлари фаолиятини координация қилиш\nдепартаменти бош мутахассиси\nМиллий олимпия қўмитаси ҳам коронавирусга қарши курашга ўз хиссасини қўшди


Шавкат Мирзиёев Озарбайжон президенти билан телефон орқали мулоқот қилди - Bugun.uz\nШавкат Мирзиёев Озарбайжон президенти билан телефон орқали мулоқот қилди\n16:46 | 05-11-2021\nШавкат Мирзиёев 5 ноябрь куни Озарбайжон президенти Илҳом Алиев билан телефон орқали мулоқот қилди. Бу ҳақда Президент матбуот хизмати хабар берди.\nҚайд этилишича, суҳбат аввалида Озарбайжон президенти давлат раҳбарини мамлакатда ўтган президент сайловида ишончли ғалаба қозонгани билан самимий қутлаб, Ўзбекистон халқининг фаровонлиги ва равнақини таъминлаш борасидаги фаолиятига катта муваффақият тилаган.\nЎзбекистон етакчиси, ўз навбатида, Озарбайжон раҳбари ва биродар халқини яқинлашиб келаётган миллий байрам — Ғалаба куни билан самимий муборакбод этиб, тинчлик-осойишталик ва бардавом тараққиёт тилакларини изҳор этган.\nЎзбекистон–Озарбайжон стратегик шериклик муносабатларини мустаҳкамлаш ва кўп қиррали ҳамкорликни кенгайтиришнинг долзарб масалалари муҳокама қилинган.\nЕтакчилар ўзаро савдо кўрсаткичлари барқарор суръат билан ўсаётгани, иқтисодиётнинг турли тармоқларида қўшма лойиҳалар сони ортаётганини катта мамнуният билан қайд этган. 2021 йилда Хожиқабул шаҳрида автомобиль ишлаб чиқариш йўлга қўйилгани, қишлоқ хўжалиги ва ипакчиликда амалга оширилаётган қўшма лойиҳалар муваффақиятли кооперацияга мисол экани таъкидланган.\nМаълум қилинишича, келгуси ойда Боку шаҳрида Ўзбекистоннинг миллий саноат кўргазмаси ўтказилади. Ҳукуматлараро комиссия ва Ишбилармонлар кенгашининг навбатдаги йиғилишига тайёргарлик кўрилмоқда.\nТранспорт-коммуникация соҳасидаги ҳамкорлик, шу жумладан, пойтахтлар ўртасидаги авиақатновларни тиклаш масалалари кўриб чиқилган. Ўзбекистон ва Озарбайжон ҳудудида қўшма маданий-гуманитар тадбирларни мунтазам ўтказиб туриш муҳим экани қайд этилган.\nПрезидентлар минтақавий ҳамкорликнинг энг муҳим жиҳатлари, шу жумладан, Туркий кенгашнинг бўлажак саммити кун тартиби юзасидан фикр алмашди. Олий даражадаги учрашувлар режаси кўриб чиқилган.\nАввалроқ Шавкат Мирзиёев Хитой раиси билан телефон орқали мулоқот қилгани ҳақида хабар берилганди. Шунингдек, Президент Покистон бош вазири Имрон Хон билан телефон орқали мулоқот қилгани очиқланган.


Хокимлик янгиликлари-Бош прокурор тадбиркорлар билан учрашди\nГлавная Хокимлик янгиликлари Бош прокурор тадбиркорлар билан учрашди\n2019-08-04 / 626\nЎзбекистон Республикаси Бош прокурори Ниғматилла Йўлдошев Сурхондарё вилояти ҳокимлигида тадбиркорлар билан учрашди. Унда соҳага масъул идоралар, ижро ва назорат органлари, тижорат банклари раҳбарлари ҳам қатнашди.\nБугунги кунда вилоятда 14 минг 463 та тадбиркорлик субъекти фаолият юритмоқда. Юртимизда ишбилармонликни ривожлантиришга қаратилаётган алоҳида эътибор натижасида тадбиркорларнинг мамлакат иқтисодиётига ҳиссаси ҳам ошиб бормоқда. Масалан, кичик бизнеснинг вилоят ялпи ички маҳсулотидаги улуши ҳозирда 78 фоизни ташкил этади. Бу ўсиш тамойилининг барқарорлиги тадбиркорлик ривожида тўсиқ бўлаётган муаммолар ечимига ҳам боғлиқ.\nУчрашувда асосий эътибор республика даражасидаги муаммоларга қаратилди. Жумладан, мулоқот давомида тадбиркорлар томонидан кўтарилган кредит, ер майдони ажратиш, бино, лицензия ва рухсатнома олиш билан боғлиқ масалаларни тезкорлик билан ҳал этиш чоралари кўрилди.\nБош прокурор иштирокида тадбиркорлик ва саноатни ривожлантириш билан боғлиқ яна бир муҳим масала – бўш бино ва ишлаб чиқариш майдонларидан самарали фойдаланиш ҳамда бошқа долзарб вазифалар муҳокамасига бағишланган йиғилиш ҳам бўлиб ўтди.\nМулоқотда бўш бинолар ва ишлаб чиқариш майдонларидан самарали фойдаланишни ташкил этиш борасида вилоят идоралараро комиссияси ҳисоботи эшитилиб, мавжуд камчиликларни бартараф этиш бўйича тегишли вазифалар белгилаб олинди.\nЙиғилишда Сурхондарё вилояти ҳокими Тўра Боболов иштирок этди.


Танамиз бераётган белгилар нималардан далолат беради? » JIZZAXCITY.UZ - Жиззах ахборот портали\n14:46 Дўстлик ва Арнасой туман электр таъминоти корхонаси томонидан куз-қиш мавсумига тайёргарлик ишлари Видео\n14:45 Жиззахда қанча ер ва мол-мулк солиғи тўланди? Иқтисодиёт\n14:42 «Сўғдиёна» ва «Металлург» ўйинида дуранг қайд этилди Спорт\nЖиззах ахборот портали » Ҳаёт тарзи » Танамиз бераётган белгилар нималардан далолат беради?\nТанамиз бераётган белгилар нималардан далолат беради?\nҲаёт тарзи / Саломатлик\nТерининг қуруқлиги. Демак сизнинг организмингизга Е витамини етишмаяпти. Унинг заҳирасини тўлдириш учун озиқ-овқат таркибига ёнғоқлар, ёғли балиқ ва ўсимлик мойларини қўшиш зарур.\nСочлар ва тирноқларнинг мўртлиги (салга синиш, тез синиб, узилиб кетиш). Ушбу белгилар организмга В гуруҳ витаминлари ва кальций етмаётганлигини билдиради. Буғдой майсаларида, туйилмаган бўғдой гўжаларида, қора нонда бундай маҳсулотлар сероб.\nМилклар қонаши. Организмда С витамини танқислиги белгиси. Ушбу маҳсулот пиёзда, саримсоқ пиёзда, мевалар ва сабзавотларда кўп. Шунингдек наъматак дамламаси ёки қарағай барглари қайнатмасини ҳам ичса бўлади.\nЁмон ухлаш ва жиззакилик (уйқусизлик ва сержаҳллик, серзардалик). Калий ва магний танқислиги ҳақида белги. Бундай микроэлементлар туршакда, ўрик қиёмида, қора олхўри (қоқида ҳам), лавлагида бўлади.\nКечалари томир тортиши, тиришиш, чангак (акашак) бўлиш, талваса. Ушбу ҳолатлар ҳам магний ва калий етишмаслиги белгилари ҳисобланади.\nБилаклар ва тирсакларда товуқ эти, ғудда-ғудда эт ҳосил бўлиши. Бу С ва А витаминлари етишмаслигининг яққол белгиси. У тўқ сариқ ва апельсин рангли барча сабзавотлар ва меваларда: сабзи, қовоқлар, памидорлар, ўриклар, туршакларда мавжуд.\nТузли, шўр маҳсулотларни ҳоҳлаяпсиз. Демак организмингизда инфекция бор ёхуд шамоллаш жараёнлари кучайган, айниқса бу таносил тизимларига тегишли.\nШиринлик хоҳлаяпсиз. Сизда асаблар жуда чарчаган бўлиши мумкин ва тезкор энергетик мадад, яъни глюкоза зарур. Бундай ҳолда ошқозон-ичак тизимида муаммо юзага келмаслиги учун яхшиси асал ёки аччиқ шоколад истеъмол қилган маъқул.\nТузсиз, камтуз, нимтатир ва шу каби овқатларни хоҳлаяпсиз. Бу белги ошқозон-ичак гастрити ёки жигар муаммолари билан боғлиқ бўлиши мумкин. Тузсиз таомлар тортишишларни (спазмларни) енгиллатиши ва ошқозонни тинчлантириши мумкин.\nТаом тузсиздай туюлса. Сизда оғир руҳий кайфият, руҳий сиқилиш ҳолати (депрессия) бўлиши мумкин.\nПиста чақишни ҳоҳлаяпсиз. Сизнинг организмингизга антиоксидантлар (Антиоксидантлар – манфий зарядланган электронли молекулалар. Ўсма, ва юрак-томир касалликларини бартараф қилади, организмни соғломлаштириб токсинларни олиб чиқади. Янги узилган маҳсулотларда, яъни сабзавотларда, меваларда ва кўкатларда мавжуд) етишмаяпти.\nНордон нарсаларни ҳоҳлаяпсиз. Организм жигар ва ошқозон ости бези фаолиятини кучайтириши учун шундай маҳсулотларни талаб қилмоқда. Таомномангизга лимон ва клюква (қизил, нордон мевали бута ва унинг меваси) қўшинг.\nДенгиз маҳсулотларини егингиз келаяпти. Демак организмга йод етишмаяпти.\nАччиқ ва тахир нарсаларни хоҳлаяпсиз. Демак сизда ошқозон-ичак тизимида муаммо бор. Организмни жуда майин ва юмшоқ тозалаш зарур.\nАччиғи баланд, мазаси (таъми) ўткир таомларни хоҳлаяпсиз. Ўткир таомлар овқат ҳазм қилиш жараёнини кучайтиради, аммо уларни оқилона миқдорда истеъмол қилиш, бунинг устига оч қоринга емаслик зарур.\nБир фоиз қоидаси: нима учун кимдир барини олади, қолганларга ҳеч нарса тегмайди?\nЯпониялик мутахассисларнинг ўзбек футболи борасидаги фикрлари\nЭстония тараққиётда илгарилаб кетганлиги ҳақида 8 та факт


Тадбирда ҳар икки мамлакатнинг ташқи иқтисодий алоқалар, савдо-саноат, инвестиция, фармацевтика, фан-таълим каби соҳалари учун масъул вазирлик ва идоралари, компания ҳамда концернлари раҳбарлари қатнашди.\nҚайд этилганидек, Ўзбекистон ва Буюк Британия ҳамкорлиги барча соҳаларда изчил ривожланиб бормоқда. Давлатларимиз ўртасида имзоланган икки ёқлама солиққа тортишга йўл қўймаслик ҳамда даромад ва капитал солиқларни тўлашдан бош тортишнинг олдини олиш, инвестицияларни рағбатлантириш ҳамда ўзаро ҳимоялаш, иқтисодиёт, таълим, илм-фан, ҳаво транспорти алоқаси ва сайёҳлик соҳаларидаги ҳамкорликка оид битимлар бунда муҳим ҳуқуқий асос бўлиб хизмат қилаётир.\nБугунги кунда Буюк Британия Ўзбекистоннинг Европадаги энг муҳим иқтисодий ҳамкорларидан бири ҳисобланади. Жорий йилнинг тўққиз ойида ўзаро товар айирбошлаш ҳажми 2013 йилдагига нисбатан 14 фоиз ошгани ана шундан далолат беради.\nАйни пайтда юртимизда Буюк Британия капитали иштирокида тузилган 504 та корхона фаолият юритаётган бўлса, шундан 142 таси тўлиқ британиялик ишбилармонлар сармояси асосида ташкил этилган. Бундан ташқари, Ўзбекистонда ушбу мамлакатнинг озиқ-овқат, кимё, тоғ-кон, фармацевтика, тўқимачилик ва хизмат кўрсатиш соҳаларига ихтисослаштирилган 78 та фирма ва компанияси ваколатхоналари рўйхатдан ўтказилган.\nСавдо ва саноат бўйича Ўзбекистон — Британия кенгаши мажлислари ҳар икки давлат пойтахтида 1994 йилдан буён мунтазам ўтказиб келинади. Масалан, кенгашнинг 2013 йил ноябрь ойида Лондонда ташкил этилган йигирманчи мажлисида юздан зиёд компаниялар, вазирлик ва идоралар, олий таълим муассасалари вакиллари қатнашди.\nНавбатдаги анжуманда меҳмонлар юртимизда, хусусан, “Навоий” эркин индустриал-иқтисодий зонаси, “Ангрен” ва “Жиззах” махсус индустриал зоналарида яратилган шарт-шароит ҳамда инвестициявий иқлим ҳақида атрофлича таништирилди. Шунингдек, келгусида рўёбга чиқарилиши режалаштирилаётган лойиҳалар хусусида ҳам ўзаро фикр алмашилди.\nМазкур рукндаги бошқа мақолалар: « Янги имкониятлар ва замонавий қулайликлар\tМамлакатимиз тараққиёти ва қудратининг тимсоли »


Фикр дурдоналари (17-қисм)\nФикр дурдоналари (16-қисм)\nГуноҳга битта тавба балки кифоя қилади, аммо тоатга мингта тавба ҳам етмаслиги ҳам мумкин. Гуноҳ қилган киши тавба қилса, Аллоҳу таоло уни мағфират қилади.\nДунёдаги барча халқларнинг ўзларига хос ва мос бўлган урф-одатлари бор. Мазкур одатлар ўша халқларнинг дини, миллати, маънавияти, таълим-тарбияси, ахлоқ-одоби ва одамийлигини ифода этади\nМаййитга савоби етадиган нарсалар: Маййитнинг дуо, истиғфор, садақа ва ҳаж каби баданий-молиявий ибодатлардан манфаат олишига барча уламолар иттифоқ қилишган.\nСарлавҳани ўқиган ҳар қандай мўмин-мусулмоннинг хаёлида бирданига Расулуллоҳ соллаллоҳу алайҳи васалламнинг даврларидаги “Маҳзунлик йили” деб ном олган воқеа гавдаланади.\nАбдуллоҳ ибн Муборак айтадилар: “Аллоҳнинг уйини ҳаж қилиш ва Расулуллоҳ соллаллоҳу алайҳи васалламнинг қабрларини зиёрат қилиш мақсадида сафарга чиқдим. Бир жойда йўлда кетаётсам бир аёлга дуч келиб қолдим. У бошига юнгдан тўқилган рўмол ёпиниб олган эди.\nҚачон Аллоҳ сенга тоатни ва Ўзи ила ундан (тоатдан) беҳожат бўлишни ризқ қилиб берса, билки, батаҳқиқ, У Зот сенга ошкора ва пинҳона неъматларини мукаммал қилиб берибди.


21:41 / 02.06.2017\nЖанубий Суданда 15 нафар кичик ёшли бола қизамиққа қарши муваффақиятсиз эмланиш натижасида ҳаётдан кўз юмди. Бу ҳақида мамлакат ҳукумати хабарига асосланиб, Daily Sabah маълум қилди.\nБМТда болаларнинг "оғир сепсис"дан ҳалок бўлгани таъкидланган, соғлиқни сақлаш вазирлиги эса ҳалокатда инсонларни айблаган. Тўрт кунлик кампания давомида барча болалар учун бир шприц қўлланган, вакцина эса шу пайтгача салқин ҳароратда сақланмаган.\nҚизамиқ - Шарқий Африканинг фуқаролик урушидан чарчаган ночор мамлакати олдидаги яна бир муаммо бўлиб, очлик ва вабо қаторида туради.\nҲукумат вакилларининг сўзларига кўра, вакцинациядан ҳалок бўлган болаларнинг бари 5 ёшдан кичик бўлган. Қизамиққа қарши вакцинация кампанияси бутун мамлкат бўйлаб 2 миллиондан зиёд болани қамраб олган.\nЖССТ Жанубий Судан соғлиқни сақлаш ходимлари учун тиббий тайёргарлик машғулотларини ўтказади, АҚШ болалар агентлиги эса ҳукуматга вакциналарни етказиб беради.\nАҚШ маълумотларига кўра, 2016 йилда Жанубий Суданда камида 2294 қизамиқ билан касалланиш ҳолати қайд этилган, улардан 28 нафари ўлим билан тугаган.\nБМТ баёнотига кўра, мамлакатдаги қизамиқ хавфи "ўта юқори" ҳисобланади.\nвакцина Жанубий Судан ўлим болалар қизамиқ


Қуёш - 06:42\nАср - 15:34\nШом - 17:34\nХуфтон - 19:04\nСабаъ сураси, 31-38\nБу ояти каримада Аллоҳ таоло кофирларнинг туғёни ҳаддан ошиб кетгани туфайли яна ҳам саркашлик қилаётганлари ҳақида хабар бермоқда. «Куфр келтирганлар: «Ушбу Қуръонга ҳам, ундан олдинги нарсага ҳам ҳеч иймон келтирмасмиз», дедилар».\nФуссилат сураси, 33-36\n33.Аллоҳга даъват қилган, солиҳ амалларни қилган ва «Албатта, мен мусулмонларданман!» деган, кишидан ҳам гўзал сўзли ким бор?!\nҲужурот сураси, 6\nЭй иймон келтирганлар! Агар фосиқ хабар келтирса, аниқлаб кўринглар, бир қавмга билмасдан мусибат етказиб қўйиб, қилганингизга надомат чекувчи бўлманглар.\nМуҳаммад сураси 1-3\nИймонсиз, динсиз ва Аллоҳнинг йўлидан юз ўгирган ҳамда одамларни бу йўлдан тўсган шахсларнинг амалларини Аллоҳ таолонинг Ўзи бекор-ботил қилади. Кофирлар ва динсизлар Аллоҳнинг динига қарши қанча ҳаракат қилишмасин ҳаракатлари барибир бекорга кетади.\nҲаж сураси, 25-26\n25. Куфр келтирганлар ва Аллоҳнинг йўлидан ҳамда ерли ва четдан келган одамлар учун баробар қилиб қўйганимиз Масжидул Ҳаромдан тўсганларга ва у ерда ким зулм ила янглиш йўлга бурилишни ирода қилса, унга аламли азобни тоттирурмиз.\nУшбу оят ила Аллоҳ таоло мўминларнинг нажот топишларига очиқ-ойдин, таъкидланган ваъда бермоқда. Аввалида «Батаҳқиқ»-ҳақиқатан-сўзи билан бошланган жумла шунга далолат қилади. Қолаверса, жумланинг охирида «нажот топдилар» деб нажот бўлишига ҳеч шубҳа қўймаяпти.\nАъроф сураси, 2-3\n2. Бу сенга у ила огоҳлантиришинг учун ва мўминларга эслатма этиб нозил қилинган китобдир. Кўнглингда ундан танглик бўлмасин.\nАъном сураси, 44-45\n44. Эслатилган нарсаларни унутган чоғларида, уларга ҳамма нарсанинг эшикларини очиб қўйдик. Ўзларига берилган нарсалардан хурсанд бўлиб турганларида, уларни бирданига тутдик. Бас, қарабсизки, бутунлай ноумид бўлдилар.\nФуссилат сураси, 25-32\n25. Биз уларга «дўстлар» тайёрладик. Бас, ўшалар уларга олдиларидаги ва ортларидаги нарсаларни зийнатлаб кўрсатдилар ва уларга ҳам ўзларидан олдин ўтган жин ва инсдан бўлган умматлар қатори (азоб) сўзи ҳақ бўлди. Албатта, улар зиёнкор бўлдилар.\nОли Имрон сураси, 133-139\n133. Роббингиздан бўлган мағфиратга ва кенглиги осмонлару ерча бўлган, тақводорлар учун тайёрлаб қўйилган жаннатга шошилинг.\nАъроф сураси, 30\n30. Бир гуруҳни ҳидоят қилди. Бошқа гуруҳга йўлдан озиш ҳақ бўлди. Чунки улар Аллоҳни қўйиб шайтонларни ўзларига дўст тутдилар. Ҳамда ўзларини, албатта, ҳидоят топганлар, деб ҳисобларлар.\nТавба сураси, 8-11\n8. Қандай қилиб (уларга аҳд бўлсинки), улар агар сиздан устун келсалар, на аҳдга ва на бурчга риоя этмаслар. Сизни оғизлари билан рози қиладилар-у, қалблари кўнмас. Уларнинг кўплари фосиқлардир.\n2- 95. Қўллари тақдим қилган нарсалар туфайли уни ҳеч қачон орзу қилмаслар. Аллоҳ зулм қилувчиларни ўта билувчидир.\nИкки оёғингда тик тура олсанг, бу дунёда ярим метр масофани эгаллайсан. Лекин ҳақ эътиқодда тура олсанг, бутун оламни қўлингда бўлади.


10:12 / 21.02.2016\n«Рома» жамоасининг кўп йиллик сардори Франческо Тотти жамоани тарк этиши мумкинлигини айтди. У ўзига ўйин амалиёти жуда кам берилаётганидан ва бош мураббий Лучано Спаллеттининг ўзига кўрсатаётган совуқ муомаласидан норозилик билдирди.\n«Мен ҳозирги вазият сақланиб қоладиган бўлса «Рома»да қола олмайман. Ўйинларни фақат захира ўриндиғида ўтириб кузатиш жуда оғриқли ва аламли. Мен тўғри тушунаман, менинг ёшимда футболчилар ўйинларга камроқ вақтга туширилишади. Лекин мен жамоа учун қилган хизматларимни инобатга олиб, мени ҳурмат қилишларини истайман», дейди 39 ёшли футболчи.\n«Мен жароҳатимдан тузалганман. Ўзимни жисмоний жиҳатдан тетик сезяпман. Ўйнашни истайман. Ўйинларга туширилмаётган эканман, бу жамоанинг тактик схемаларига тўғри келмай қолганимни кўрсатади.\nБош мураббий Лучано Спалетти билан муносабатимиз эрталаб салом бериш ва кечқурун хайрлашишдан иборат холос.\nМенинг жамоа билан шартномам шу йилнинг июнига қадар тузилган. Раҳбариятдан янгилик кутяпман. Мен ўзимга ҳурмат кутаяпман», дейди Франческо Тотти Roma Radio эфирида.\nТотти ЕЧЛнинг нимчорак финали доирасида «Реал»га қарши баҳснинг охирги дақиқаларида майдонга туширилди.\nФутболчи фаолиятини 1992 йилда «Рома»да бошлаган ва шу вақтгача жамоа учун 749 учрашувда майдонга тушган.\nСпалетти январь ойида «Рома» бошқарувида Руди Гарсиянинг ўрнини эгаллади.\nАйни вақтда римликлар турнир жадвалида 25 турдан кейин 47 очко билан тўртинчи ўринда бормоқда.


Федерер фаолиятидаги 90-совринини АҚШда қўлга киритди\nШвейцариялик Рожер Федерер Америкада бўлиб ўтган ATP мусобақасида ватандоши Стэн Вавринкани мағлуб этиб, бош совринни қўлга киритди. Индиан-Уэллсда ташкил этилган турнир мусобақа жамғармаси 7 млн долларни ташкил этди.\nФинал учрашуви 6:4, 7:5 ҳисобида Федерер фойдасига ҳал бўлди.\nАйтиш жоизки, бу 35 ёшли Федерер учун теннисчилик фаолиятидаги 90-ютуғидир. Шундан 18таси Катта дубулға мусобақаларида қўлга киритилган. Швейцариялик теннисчи Индиан-Уэллсда бешинчи марта бош соврин соҳибига айланди. Бундан ташқари, у икки марта ушбу мусобақа финалида мағлуб бўлган.\n31 ёшли Вавринка эса фаолиятида илк марта Индиан-Уэллс финалига чиқишга муваффақ бўлди. У ATP турнирларида атиги 15 марта ғалаба қозонган, шундан учтаси Катта дубулға туркуми совринидир.\nATP Рожер Федерер


Самарқандда етим болани калтакланганлар қўлга олинди » Muzlik.uz - O‘zbekiston yangiliklari\nЖорий йилнинг 30 октябрь куни ижтимоий тармоқларда Самарқанд шаҳридаги Ҳазора маҳалласида етим болани хўрлашгани тўғрисида видео тарқалди. М азкур видео тарқалганидан сўнг Самарқанд шаҳри бўйича ИИО ФМБ ходимлари томонидан тезкор суриштирув ишлари олиб борилди, деа хабар қилди ЎзА. Самарқанд вилоят ИИБ матбуот хизматининг маълум қилишича, ҳолат юзасидан олиб борилган дастлабки тергов олди текширув давомида Самарқанд шаҳар Зиёкорлар кўчасида яшовчи 2001 йилда туғилган фуқаро У.Ҳ. онасини ножўя сўзлар билан ҳақорат қилиб, гапларига қулоқ солмасдан, алкогол ва тамаки маҳсулотларини истеьмол қилишга ружу қўйган. Шу сабабли У.Ҳ.нинг онаси қариндоши 1988 йилда туғилган фуқаро И.Ҳ.га ўғлини тарбиялаш ва тўғри йўлга солиб қўйишни сўраган. Аниқланишича, мазкур видео 2019 йилнинг август ойи ўрталарида олинган бўлиб, И.Ҳ. қариндоши У.Ҳ.ни Спитаменшох кўчасида жойлашган темирчилик устахонасига олиб бориб, у ерда укаси 1997 йилда туғилган фуқаро И.И. билан биргаликда турли жисмлар яъни, велосипед ғилдирагининг чарми ва арқон билан уриб дўппослаган. "Газета.uz"да реклама И.И. ўзи билан биргаликда устахонада ишловчи 2004 йилда туғилган С.Б.га ушбу ҳолатни видеотасвирга олишини айтган. Мазкур видеони 2019 йилнинг октябрь ойида 1983 йилда туғилган фуқаро Ф.К. видеотасвирдаги қонунбузарларга нисбатан чора кўрилиши учун Фейсбук ижтимоий тармоғида тарқатиб юборган. Айни пайтда мазкур ҳолат юзасидан Самарқанд шаҳри бўйича ИИО ФМБ Тергов бўлими томонидан терговга қадар суриштирув ишлари олиб борилмоқда, дея хабар беради Самарқанд вилоят ИИБ матбуот хизмати.


Автомобил ёқилғиси ишлатганлик учун йиғим жорий этилади - Zamin.uz\nМазкур йиғим турини тартиблаштирувчи Низомни тасдиқлашга оид Ҳукумат қарори лойиҳаси ишлаб чиқилган. Ҳужжат лойиҳасига мувофиқ, махсус йиғим 25 сўмдан ортиқ бўлмаган миқдорда минтақавий йўлларни ривожлантиришга махсус йиғимни ҳисоблаб чиқариш ва тўлаш тартибини жорий қилиниши мумкин.\nЭслатиб ўтамиз, мазкур йиғим тури 2019 йил 1 январга қадар ҳам амалда бўлган. Ўшанда бензин, дизель ёқилғиси ва газ ишлатганлик учун олинадиган солиқ ўрнига охирги истеъмолчига бензин, дизель ёқилғиси ва газни реализация қилаётганда ундириладиган акциз солиғи жорий этилган эди. «Замин» янгиликларини «Вконтакти»да кузатиб боринг\nБензин ва газни истеъмолчиларга реализация қилишда махсус йиғимни ундириш тартиби очиқланди\n8-06-2020, 08:45, Жамият\n18-12-2019, 06:30, Жамият\n11-12-2019, 13:00, Жамият\n7-01-2019, 09:10, Жамият\n22-01-2018, 20:35, Жамият


Бу давлатларга борсангиз афсусланмайсиз - XABARDOR.UZ\nБу давлатларга борсангиз афсусланмайсиз\nСайёрамизда шундай жойлар борки, бу жойларни ҳар бир киши кўриши лозим. Қуйидаги рўйхатда ана шундай жойлар келтирилган.\nМарказий Калахарининг ёввойи табиати, арслонлар оҳуларни қувиб юрадиган қўриқхоналар; Окаванго дарёси: Ботсвана саргузаштларни бошингиздан кечирадиган жой бўлиш учун барча имкониятларга эга.\nРио-де-Жанейро ҳар бир сайёҳнинг рўйхатида бўлиши даркор. Бразилия қарама-қаршиликлари билан кишини ҳайратга солади: улкан шаҳар Амазонканинг ўсимлик ва ҳайвонот олами билан ажралиб турадиган тропик ўрмонлари билан чегарадош.\nБу давлатни бежизга «Кўҳна Европанинг марвариди» деб аташмайди. Загребнинг қадимий маркази Вена ва Будапештнинг тошли кўчалари билан баҳслаша олади, бу мамлакатнинг черковлари, саройлари, майдонлари шу даражада муҳташамки, уларни унутиш қийин.\nЭквадор ҳар қандай сайёҳни ўзига мафтун этадиган давлат. Бу ердаги афсоналар бугунги ҳаёт билан қоришиб кетган.\nБу ерда пайдо бўлган тамаддун ҳалигача бутун дунё тадқиқотчиларини ҳайратга солиб келади. Маҳобатли эҳромлар, сирли Сфинкс, кенг саҳролар ва Қоҳира кўчалари кишини мафтун этмай қўймайди.\nИндонезия ўзининг пляжлари билан донг таратган. Лекин бу ерга фақатгина пляж учун келиш нотўғри. Жакартанинг тор кўчалари ўзида кўплаб жумбоқларни яширган, будда ибодатхоналари эса чексиз ўрмонлар бағрида қад кўтарган.\nБу мамлакатда кўрган-кечирганларингиз бир умр ёдингизда қолади. Бу ерга биргина Тож Маҳални кўриш учун ҳам келсангиз арзийди.\nВирунга тоғлари дунёнинг буюк мўъжизаларидан бири саналади. Руанда миллий паркларида асрлар давомида яшаб келаётган жониворларни ўз қўлингиз билан силаб кўришингиз мумкин.\nВиктория шаршараси, Вайнлендс буруни, Кейптаун: Жанубий Африка битта саёҳатнинг ўзида кўплаб таассуротларга эга бўлишни истаганлар учун энг яхши жой.\nМадрид Испания бўйлаб саёҳат қилиш учун бошланғич нуқта. Севилья ва Барселонадаги иншоотлар, тоғлар бағридаги ибодатхоналар, маҳаллий аҳолининг меҳмондўстлиги — бу мамлакатнинг афзал жиҳатларини тўхтовсиз санаш мумкин.


Дино Буццати. Икки ҳайдовчи (ҳикоя) | www.ziyouz.uz\nБош саҳифа Жаҳон насри онлайн антологиясиДино Буццати (1906-1972; Италия)Дино Буццати. Икки ҳайдовчи (ҳикоя)\nОрадан кўп йиллар ўтди. Мен ҳамон онамнинг жасадини узоқдаги қабристонга олиб кетаётган қора фургоннинг икки ҳайдовчиси нима ҳақда гаплашиб кетганларини ҳамон ўз-ўзимдан сўрайман.\nЙўл узоқ бўлиб, уч юз километрдан ортиқ масофани ташкил қиларди. Гарчи автомашиналар қатнайдиган йўл унча тирбанд бўлмаса-да, фургон имиллаб борарди. Биз фарзандлар фургондан юз метрдан орқада келаётган машинада кетиб борардик; машина спидометри стрелкаси 60 билан 70 ўртасида чайқалиб турарди. Бу фургон машинаси тез юришга мослашмаганлигидан бўлса керак. Мен қоидага кўра шундоқ бўлса керак, деган хаёлга бордим. Катта тезликда юриб марҳумни охирги манзилига олиб бориш – бу унга нисбатан беҳурматлик бўлса керак, деб ўйладим. Онт ичиб айтишим мумкинки, онам тирик бўлганида борми, соатига 120 километр тезликда юриш унга жуда ёққан бўларди: ҳарҳолда онажоним буни уйимиз жойлашган Беллунога доимий ёзги саёҳат деб тасаввур этган бўлармиди.\nИюн ойининг биринчи куни; ҳаво ажойиб, ён-атрофда гулга бурканган ўтлоқзор ястаниб ётарди; онажоним бу ерлардан табиатга мафтун бўлиб неча маротабалаб ўтмаганди, дейсиз. Афсуслар бўлсинки, онажоним шу он буларни кўриб баҳра ололмасдилар. Жазирама қуёш тик кўтарилган. Рўпарада сароб пайдо бўлганлиги сабабли, олдинда кетаётган машиналар гўё ҳавода парвоз қилаётгандек кўринарди киши кўзига.\nФургон спидометрининнг стрелкаси ҳамон 60 билан 70 оралиғида бориб-келарди; фургон машинаси назаримда гўё олдимизда бир жойда туриб қолгандек эди. Ёнимиздан эса бизга алоқаси йўқ машиналар эмин-эркин ғизиллаб ўтиб борарди. Усти очиқ спорт машиналарида эркак ва аёллар, баъзан шўх қизлар ёш йигитларнинг ёнида сочларини шамолда ҳилпиратганча кетиб борардилар. Марҳумни олиб кетаётган фургон машинаси имиллаб юраётгани сабабли ҳатто тиркамали оғир юк машиналари ҳам биздан ўзиб кетаётган эдилар; фикри ожизимча, онажонимни ярқираган қизил пойга машинасига солиб учириб борсак, уларнинг руҳи шод бўлган бўлур эди. Онам шундай бўлишини чин юракдан истарди, чунки у бу дунёдан кетатуриб, бир оз бўлса-да, ҳаёт завқидан баҳраманд бўлган бўлармиди…\nШунинг учун ҳам бу икки ҳайдовчи нима ҳақда суҳбатлашаяптилар, деб ўз-ўзимдан сўрайман; улардан бири баланд бўйли, бўйи бир метру саксон беш сантиметр чамасида, миқтидан келган бу одамнинг истараси иссиқ эди. Иккинчи ҳайдовчи ҳам бақувват, соғлом, гавдали йигит эди; мен бу икки ҳайдовчини йўлга тушиш олдидан кўргандим: уларнинг ташқи кўриниши бажараётган ишларига сира монанд эмасди; уларга кўпроқ темир-терсак ортилган машина ҳайдовчиси бўлиш ярашарди.\nҚизиқ, улар ҳозир нима ҳақда гаплашаётган эканлар-а, чунки уларнинг гапини марҳум онам эшитиб кетаётган бўлиши тайин, чунки марҳум жаноза ўқилмагунча тирикларнинг гапини эшитади дейишади-ку… Ёмон гап гапиришмаётган бўлсалар керак. Йўл узоқ, кишини зериктирувчи йўлда нима ҳақдадир гаплашиб кетишлари керак-ку, ахир; уларнинг шундоққина ортида, бор-йўғи ўн сантиметр нарида онажонимнинг жасади ётибди, ўз-ўзидан маълум ҳайдовчиларга бунинг ҳеч қандай аҳамияти йўқдек. Инсон ҳар қандай касбга тез кўникар экан.\nОнажоним эшитиши мумкин бўлган сўнгги сўз, бу икки ҳайдовчининг суҳбатлари эди; ахир биз манзилга етиб боришимиз билан ибодатхонада жаноза ўқиш бошланади ва шу ондан бошлаб барча сўзлару товушлар бизнинг ботиний ҳаётимизга тегишли бўлмай, балки боқий дунёга тааллуқли бўлади.\nҚизиқ, икки ҳайдовчи нима ҳақда гаплашишди экан-а? Иссиқлик ҳақидамикан? Орқага қайтиш қанча вақтни олиши ҳақидамикан? Ёки ўз оилалари тўғрисидамикан-а? Ё футбол командалари ҳақидамикан? Йўлда учраган дам олиш жойларини бир-бирларига кўрсатиб, улар олдида тўхтай олмасликлари ҳақидамикан? Қаршиларидан келаётган машиналар ҳақида билимдонларча баҳс юритдилармикан? Ахир дафн фургонларининг ҳайдовчилари ҳам автомобилчилар ҳисобланадилар-ку, машина моторлари уларни ҳам жуда қизиқтиради. Ёки бир-бирларига ишқий саргузаштлари ҳақида сўзлаб бераётганмиканлар? “Биз доим машинага бензин қуйиб олувчи шахобча ёнидаги қаҳвахонада ишлайдиган малласоч эсингдами? Ҳа, ҳа ўшани…”, – “нима, сени гапингга жуда ишондим-да!”, “Шу ерда тил тортмай ўлай!..” Балки улар бир-бирларига бепарда латифаларни айтиб кетишгандир?\nУзоқ йўл давомида ўзларидан бошқа ҳеч ким бўлмаган машинада йўлда зерикмаслик учун яна нималар ҳақида гаплашган бўлишлари мумкин? Албатта, улар ёлғиз эдилар, орқаларида фургон ичида нима борлигини бу икки ҳайдовчи ҳеч хаёлларига келтирмаганлар ҳам, умуман, мурдани унутиб юборганлар. Онажоним уларнинг ҳаёсиз латифаларини, кулгиларини эшитганмиканлар? Албатта эшитганлар, ҳа, юраклари орқага тортиб кетган бўлса керак, эҳтимол: бу эркаклардан у нафратланмаган, лекин у севиб яшаган бу дунёдаги сўнгги овозлар мана шундай тутуриқсиз бўлиши адолатдан эмас-да!\nБиз деярли Виченцага етиб қолгандик; қоқ чошгоҳ пайтдаги иссиқдан нарсалар эриб, киши кўзига хиралашиб, худди титраётгандек кўринарди. Шу тобда онажонимнинг ёнида жуда кам бўлганимни ўйлаб қолдим. Қалбимда қандайдир оғриқни ҳис эта бошладим, буни одатда виждон азоби дейдилар.\nЎша дақиқадан бошлаб изтиробли хотиралар миямга нега қуйилиб келаётганини сира тушунолмасдим, унинг овози тез-тез такрорланарди. Таҳририятга кетиш олдидан эрталаб онажонимнинг хонасига кирганимда менга айтадиган гапларининг акс-садоси мени таъқиб эта бошлади: “Ойижон, аҳволингиз яхшими?”. “Бугун яхши ухладим. Дори таъсирида”. “Таҳририятга кетяпман”. “Майли, болам хайр! Яхши бориб кел!”\nМен йўлакка чиқишим ҳамоно шундай сўзлар қулоғим остида янграрди: “Дино!” чақирарди онам. Мен аста ортимга қайтардим. “Тушликка келасанми?” – “Ҳа”, дея жавоб қайтарардим. “Кечки овқатга-чи?”\n“Кечки овқатга-чи?” Эҳ, тавбангдан кетай Худойим, онажонимнинг бу саволи қанчалар эркалаш ва меҳрга тўла соддадиллик билан айтилган беғубор сўзлар эди-я! У талаб ҳам қилмасди, буйруқ оҳангида ҳам гапирмасди, балки шунчаки меҳр билан эркалаб сўрарди, холос.\nШу тобда аслида менга баланддан қаровчи қизлар билан белгиланган учрашувлар ёдимга тушарди. Соат саккиз ярим бўлганда касалванд, бир оёғи гўрда бўлган онам яшаётган қоронғу кулбага қайтиб келиш ҳақидаги фикр менда нафрат уйғотарди; нега энди шу дамда онамнинг гапига қулоқ солмаган мендек бадбахт ўғил, даҳшатли фикрларга борганлигимни тан олишга қўрқаман, аслида шундай бўлган эди-ку! “Билмайман!” – дея жавоб қилардим мен. – “Қўнғироқ қиламан!” Уйга келмаслигимни айтиш учун қўнғироқ қилишимни аввалдан биларди. Онажоним дарҳол фаҳмларди: қўнғироқ қилиб келмаслигимни дарҳол тушунарди. Бечора онажонимнинг “майли” деган сўзида мендан ранжигани сезилиб турарди. Бунчалар худбин бўлмасам!..\nЎша пайтлар уялмаганман ҳам, виждоним қийналмаган ҳам. Қўнғироқ қиламан, дер эдим. Онажоним эса кечки овқатга келмаслигимни яхши биларди.\nҚари, касалманд, қувватдан қолган, умри тугаб бораётганини сезган онам, ҳойнаҳой, ўғли кечки овқатга уйга келиб, бирга ўтирганидан боши осмонга етган бўлур эди. Унга бир оғиз гапирмасам ҳам, ёнида индамай ишимдан жиғибийрон бўлиб ўтирсам ҳам кўнгли тоғдек кўтариларди. Ўз хонасида ётар экан – кўпдан буён ўрнидан турмасди – у мен шу яқин ўртада; ошхонада эканлигимни билганининг ўзиёқ, суянчиғи ёнида эканлигини ҳис этган бўларди.\nЙўқ, мен волидамнинг ёнида бўлолмадим, тентак, аблаҳ, мендек ўғил ошна-оғайниларим билан Милан кўчалари бўйлаб тентираб юрардим ва кўнгилхушлик қилардим. Ҳаётимнинг асосий мазмунини ташкил этувчи, ёлғиз суянчиғим, кайфиятимни тушунадиган ва мени жондан севадиган инсон, мен учун жон олиб, жон беришга тайёр онажонимнинг кунлари тугаб бормоқда эди. Мен бу дунёда яна уч юз йил яшасам ҳам бундай меҳрибон зотни тополмайман. Ҳа, ишончим комил.\nКечки овқат пайтида айтадиган икки оғиз сўзим унинг кўнглини тоғдек кўтариб юборарди. Мен диванда, у каравотида ётган пайтларда ўтган куним, ишим ҳақида сўзласам, гўё мендан бир дунё гап олгандек ҳис этарди ўзини, унга шу кифоя эди. Кечки овқатдан сўнг тўрт томоним қибла, истаган жойимга боришим, истаган ишимни қилишим мумкин эди, у ҳатто кўнгил очишга бир оз вақт топганлигимдан хурсанд ҳам бўларди. Тун бўйи йўқ бўлиб кетишимдан аввал, онамнинг хонасига яна бир бора бош суқардим… “Ўзингизга укол қилдингизми?” дердим, “Ҳа, бугун тўйиб ухласам керак”, дерди онам хотиржам.\nОнажонимга кўп эмас, озгинагина эътибор кифоя эди! Мен худбин ўғил унга шуни ҳам раво кўрганим йўқ. Чунки худбинлигим туфайли, ўғил сифатида онамни севишимни тан олмасдим, тўғрироғи, тан олишни истамасдим, онажоним, энди сўнгги манзилга кетаётиб ҳам икки бегона ҳайдовчининг бемаъни, валакисаланг гапларини, беҳаё латифаларию кулгиларини эшитиб кетяпти. Умрининг охирида ҳам Худо уни ёрлақамади.\nЭнди кеч, жуда кеч! Бува-бувилари, отаси ёнига онасининг дафн этилганига ҳам ҳадемай икки йил бўлади. Тобутларнинг барча тир-қишлари тупроқ билан тўлган, онда-сонда қовжираб қолган ўтлар кўзга ташланади. Бир неча ой аввал мис гулдонга солиб қўйилган гуллар ҳам қуриб қолганди, уларни қандай гул эканлигини билиб ҳам бўлмасди. Минг афсуслар бўлсинки, у бетоб бўлиб ётган ва ўлишини сезган вақтни орқага қайтариб бўлмас экан. Онажоним сукутда, менга таъна қилаётгани йўқ, ҳойнаҳой, мени кечиргандир, ахир мен унинг яккаю ягона ўғлиман-ку! Ҳа, кечирган бўлса керак. Бу ҳақда ўйласам виждоним қийналади.\nҚабрга қўйилган тошга қалбдаги изтироблар битилган эди. У ёзувларни йўқотиш учун умр ҳам етмайди. Орадан миллиард асрлар ўтар, аммо менинг айбим билан онажоним чеккан изтироблар ва ёлғизлик асло кўнглимдан ўчмагай. Қалбимга бу азобдан қутулолмасам керак, бунга ожизман. Кўнглимни таскин берувчи бир нарса қолганди: у ҳам бўлса унинг руҳи мени кўриб турибди, тавба қилсам бўлади, деган юпанч эди, холос.\nЛекин энди у мени кўрмайди. Онажоним бу дунёда йўқ, у ўлган. Йиллар мобайнида чириб бораётган мурдадан бошқа ҳеч нарса йўқ.\nҲеч нарса? Ҳа, ҳеч нарса қолмади. Наҳотки, онажонимдан ҳеч нарса қолмаган бўлса?\nКим билади? Вақти-вақти билан, айниқса, чошгоҳ пайтларда ёлғиз ўтирганимда мени ғалати бир туйғу чулғаб олади. Гўё ичимга қандайдир тушунарсиз мавжудот кириб олгандай бўлади. Шундан сўнг ўзимни ёлғиз ҳис этмайман, ҳар бир ҳаракатим ва ҳар бир сўзим ичимга қандайдир сирли руҳ кириб олганини тасдиқлагандай бўлади. У – Онажоним! Аммо бу сирли ҳолат узоққа бормай, бор-йўғи бир ярим соатлар давом этади. Сўнгра яна кун бўйи ҳаётнинг оғир тегирмон тоши мени эзишда давом этаверади.\n← Аввалги Аввалги Дино Буццати. Шифокор ҳузурида (ҳикоя)\nКейинги → Кейинги: Инcультнинг олдини олиш мумкинми?


22 май 2022, Тошкент вақти: 15:59\nАфғонистонда коронавирус инфекцияси билан боғлиқ эпидемиологик вазият кескинлашаётганлигини инобатга олган ҳолда ўзбек-афғон давлат чегараси орқали фуқароларнинг ҳаракатланишини вақтинча тўхтатилган. Бу ҳақдаги қарор Республика махсус комиссияси томонидан Ўзбекистон Соғлиқни сақлаш вазирлиги ва қатор манфаатдор ташкилотлар таклифига кўра қабул қилинган.\nССВ қайдича, мазкур қарорга мувофиқ Афғонистон фуқароларига ҳам туристик визалар беришни ҳамда туристик фирмалардан виза талабномаларини қабул қилиш вақтинча тўхтатилади.\nАйни пайтда “Термиз-автойўл” чегара ўтказиш пункти орқали қуйидаги тоифадаги фуқаролар ва транспорт воситаларининг ҳаракатланишига рухсат берилади:\nўз юртига қайтаётган ўзбекистонлик ва афғонистонликларга.\nҚарор билан “Термиз-автойўл” чегара ўтказиш пункти орқали Ўзбекистонга кириб келаётган шахслар томонидан ўтказиш пунктида фаолият юритаётган махсус клиника ёки лабораторияларда коронавирус инфекцияси антигенини экспресс тест текшируви орқали манфий натижа қайд этилган тақдирда, уларни Ўзбекистон ҳудудига киритиш кўзда тутилган.\nКоронавирус инфекциясига мусбат натижа аниқланган Ўзбекистон фуқаролари эса тегишли ҳудудда жойлашган махсус клиникаларга даволаш учун юборилади, коронавирусга чалинганликда гумонланган чет эл фуқаролари эса Ўзбекистон ҳудудига киритилмайди.


Ҳиндистон ва Хитой чегарасида ҳарбийлар сони кескин оширилди | Qalampir.uz\nҲиндистон ва Хитой чегарасида ҳарбийлар сони кескин оширилди\nОлам\t11 Июнь 10:30 6129\nҲиндистон ва Хитой ҳарбий кучлари шарқий Ладакхдаги назорат қилиш чизиғи (демаркация қилинмаган чегара) бўйлаб кескинликни камайтириш учун музокараларнинг янги босқичига киришди. Бу ҳақда бугун, 11 июнь куни “The Times of India” газетаси хабар бермоқда.\n"Музокаралар, хусусан, Пангонг-Цо кўли атрофидаги вазиятга тааллуқлидир. Хитой ўз ҳарбий гуруҳини кўпайтиришни давом эттирмоқда. Уларнинг сони 7000 га етди, уларни кучайтириш учун танклар ва оғир ҳарбий техника жойлаштирилди", дея маълумот берган Ҳиндистон ҳарбийлари.\nХабарларга кўра, бунга жавобан Ҳиндистон Панг-Цода 10 минг аскарни жамлаган ва минтақага темир йўл орқали Т-90МС ва Т-72М1 танклари етказилган.\nУшбу ҳафтанинг бошида Ҳиндистон ва Хитой Ладакх чегарасидан ўзаро ишонч белгиси сифатида қўшинларнинг бир қисмини олиб кетган эди. Ҳарбийлар, оғир қуроллар ва зирҳли транспорт воситалари билан бирга чегарадан 1-2 км узоқликка олиб кетилганди. Бироқ Пангонг-Цо кўлининг стратегик аҳамиятли қисмида сезиларли ўзгаришлар юз бермади.\nМай ойи бошларида чегара пунктларидан бирида 250 га яқин хитой ва ҳинд аскарлари иштирокида муштлашув содир бўлган эди. Шундан сўнг, Иттифоқ ҳудудидаги Ладакх чегара ҳудудларидаги вазият кескинлашди. Ўшанда иккала томоннинг 100 дан ортиқ аскари жароҳатланганди. Ҳиндистоннинг таъкидлашича, Хитой аскарлари Ладакх чегарадош ҳудудларига бостириб кирган, Хитой эса амалдаги назорат чизиғини бузганлиги ҳақидаги даъволарни рад этиб келади.\n11 Июль 20:11 48302\n11 Июль 21:50 38112\n12 Июль 16:08 31675\n13 Июль 08:33 29280\n12 Июль 23:40 20629


Мустақиллик неъмати туфайли жонажон юртимизда тарихий хотирани улуғлаш, инсон қадр-қимматини жойига қўйиш каби фазилатлар янгича аҳамият касб эта бошлади. Жумладан, ҳукуматимиз томонидан 9 майни «Хотира ва қадрлаш куни» деб эълон қилиниши ҳам юқоридаги фикримизнинг исботидир. Бугунги дориломон кунларда кексалик гаштини сураётган фахрийларимизни иззат-ҳурмат қилиш, уларни қадрлаш ҳам энг эзгу ишлардан бири саналади, шу боисдан ҳам ўтганларни хотирлаш ва кекса-нуроний ва фахрийларни қадрлаш туйғулари ўзаро ҳамоҳанг бўлиб, олам-олам маъно касб этади. Биринчи Президентимиз И.А.Каримов таъкидлаганларидек, «Бугун сафимизда омон бўлиб, ҳаётимизга файз бағишлаб келаётган уруш қатнашчилари, муҳтарам фахрийларимизга юксак эҳтиромимиз бор. Уларнинг умри ғанимат эканини унутмаслик, айни ҳаёт бўлган пайтида уларга эътибор ва ғамхўрлик кўрсатиш, оғирини енгил қилиш, қадрлаш ва эъзозлаш барчамиз учун, аввало, ҳукумат ва ҳокимият раҳбарлари учун ҳам қарз, ҳам фарз десак, ҳеч қандай хато бўлмайди» .\nБеаёв жангу жадалларда, тахликали кунларни бошидан кечирган, ушбу дориламон кунларимиз учун жонларини фидо қилган, Ватанпарвар, мард аждодларимизни хотирлаш биз авлодлар учун шарафли бурч бўлмоғи лозим. Зеро, жаноби Пайғамбаримиз Муҳаммад (с.а.в) ҳадиси шарифларида: “Ўтганларингизни яхши сифатлари билан ёдга олинглар”, деб марҳамт қилганлар. Шундай экан, фикри теран, мулоҳазали инсон ўтмишда бўлиб ўтган воқеа ҳодисотлардан тўғри хулоса қилиши, жангоҳларда ватани озодлиги ва фарзандлари бахту камоли йўлида жонларини фидо қилган аждодлари хотирасини қалбига абадий муҳрламоғи лозим. Шу билан биргаликда, ҳозирда орамизда ҳаёт кечираётган Улуғ Ватан уруши қатнашчилари ва ёши улуғ отахон онахонларимизни қадрлаб, уларнинг дуои хайрларини олиш, уларнинг ҳолидан хабар олиш баҳонасида бир дам ширин суҳбат қуриб, ибратли насиҳатларига амал қилишимиз, биз ёшларнинг камолотимиз заминидир.\nТарихий хотирасиз келажак бўлмайди. Шундай экан, Жалолиддин Мангуберди, Темур Малик, Нажмиддин Кубро каби аждодларимизга муносиб ворис бўлайлик. Мана шундай осойишталик, тинчлик ҳукмрон бўлган кунларимизни қадрлаб, Ватанимиз истиқболи учун сидқидилдан муносиб меҳнат қилайлик.\nИмом Фахриддин ар-Розий ўрта махсус ислом билим юрти маънаний ва маърифий ишлар бўйича мудир муовини.


АҚШ жанубида фавқулодда совуқ кузатилмоқда\nАлабама, Луизиана ва Шимолий Королина штатлари губернаторлари АҚШнинг жанубий ҳудудлари учун одатий бўлмаган қор бўрони ва совуқ туфайли фавқулодда вазият тартибини эълон қилишга мажбур бўлдилар.\nТехас, Флорида, Жанубий Каролина, Жоржия ва Миссисипи каби бошқа штатлар аҳолиси эса сешанба куни юз бериши мумкин бўлган пўртанадан огоҳлантирилган. Расмийлар фуқароларга бундай ҳавода уйда ўтиришни ҳамда автомобилдан сайр қилишдан тийилиб туришни тавсия қилмоқдалар.\nЛуизиананинг энг йирик шаҳри бўлган Янги Орлеанда сешанба куни Луис Армстронг номидаги халқаро аэропорт ёпиқ бўлган, полиция Портчартрейн кўли устидан ўтадиган 40 километрлик кўприк бўйлаб автомобиль ҳаракатини тақиқлаб қўйган.\nАлабама полицияси Монтгомери шаҳри яқинидаги яхлаган кўприк устида содир бўлган йирик автоҳалокат натижасида камида икки киши нобуд бўлгани ҳақида маълум қилган.\nТехас штатига қарашли Остин шаҳри атрофидаги муз қоплаган йўлларда сешанба куни 150 дан зиёд йўл-транспорт ҳодисаси қайд этилган.\nБу орада АҚШнинг ўрта ғарби ва шарқида совуқ забтига олмоқда. Миллий метеорологик марказ маълумотларига кўра, 34 штатда ҳарорат 0 даражадан пастга тушиб кетган. Маълум бўлиши, Ўрта ғарбнинг айрим жойларида ҳаво ҳарорати -30 даражадан ҳам пастлаган.


Ҳиндистон Камбожага йўлбарслар сонини кўпайтиришда ёрдам беради\n21:01 / 15.04.2016\nБутунжаҳон ёввойи табиатни ҳимоя қилиш жамғармасининг (WWF) маълумотига кўра, ўн йил аввал йўқ бўлиб кетган Камбожа йўлбарсларининг қайта тикланишида Ҳиндистон ёрдам кўрсатади. Бу ҳақида жума куни Ҳиндистон атроф-муҳит вазири Пракаш Жавадекар хабар берди.\n“Ҳиндистон йўқолиб кетган йўлбарсларни тиклашни мақсад қилиб қўйган мамлакатларга ёрдам беришга тайёр. Биринчи навбатда бизга мурожаат этган Камбожага бир неча йиртқичларни юборамиз”, - деди Пракаш Жавадекар.\nВазирнинг сўзларига кўра, “Ҳиндистон 2020 йилга бориб дунёда йўлбарслар сонини ҳозирги 3890тадан икки баробарга оширишни режалаштирмоқда”.\nҲиндистон пойтахтида 12 апрелдан 14 апрелгача бўлиб ўтган йўлбарсларни сақлаб қолиш бўйича Осиё мамлакатлар вазирлари анжуманида йўлбарслар сақланиб қолган мамлакатлар уларнинг сонини кўпайтириш бўйича қарор қабул қилишди.\nУч кунлик анжуманда 13 мамлакатдан 700дан ортиқ мутахассислар қатнашишди: Бангладеш, Бутан, Вьетнам, Ҳиндистон, Индонезия, Камбожа, Хитой, Лаос, Малайзия, Мьянма, Непал, Россия ва Таиланд.\nФақат Россия ва Ҳиндистон нафақат йўлбарслар сонининг сақлаб қолиниши, балки уларнинг сонини оширишга ҳам эриша олди. Аммо бир вақтнинг ўзида бошқа мамлакатлардаги йўлбарсларнинг сони камаймоқда, Камбожада эса улар бутунлай йўқ бўлиб кетган.\n2007 йилдан буён Камбожада йўлбарслар бутунлай йўқ бўлиб кетган, деб эълон қилинган. Камбожа ҳукумати уларнинг қайта тикланиши учун 50 миллион доллар маблағ ажратган. Шунингдек, камбожаликлар Ҳиндистондан катта ёшдаги икки жуфт йўлбарсни беришларини сўрашган.


Бошқа одамлардан кам бўлмай яшаш учун... | "Адолат" СДП\nБошқа одамлардан кам бўлмай яшаш учун...\nАслида дунёда яшаётган жуда кўп одамлар ана шу мақсад ва ўйда яшашади. Бу яшашнинг бир мезонидай. Аммо мулоҳазаларимиз дунё ва ёшлар ҳақида.\nБугун ёшларни қандай қилиб ишли, ўқимишли, тафаккурли, бахтли, фаровон қилиш ҳақида ўйлаяпмиз.\nҚишлоқ ёшлари бекор, деган гап бор. Тўғри, улар кўп йиллар Россияга, Қозоғистон ва бошқа мамлакатларга кетишди, ҳозир ҳам бориб келишяпти. Мактабни тугатиб кетган баъзилари шуни касб қилишган. Кўп оилалар фарзандлари шундай. Мана масалан, бизнинг қишлоғимиздан ҳам жуда кўп оилалар фарзанд, ота, ака ва укалари чет эллардан Россия, Туркия, ё бошқа бировига ишлашга чиқиб кетишади. Ҳа, десанг, пул керак, оилани боқиш керак.\nОиладан узоқда бўлгач, болаларини, ота-онасини соғинади, қишлоғини қўмсайди. Бу ерда ишлай деса, уй қуриш, шаҳар жойдан кўп қаватли уйлардан сотиб олиш, келажакда болаларини ўқитишга барибир пул етмайди, деб кетиб қолишни афзал кўришади.\nХўш, шу ерда қолган ёшларимизда аҳвол қандай? Қандай қилсак, уларнинг ҳам куни ўтиб, пули кўпаяди?\nБу масала осон эмас. Чунки пул осмондан қор бўлиб ёғмаяпти. Шамолда чангдай ё хазондай учиб келмаяпти.\nБолаларимизни бозор иқтисодиёти қонунларига ўргатишимиз керак. Масалан, бозорда картошка 3 минг сўмми, унинг нархини пасайтириш учун Пайариқда камида беш минг хонадон сифатли уруғ топиб, картошкачиликни ривожлантиришга киришмаса, ундан пасайиши мушкул, деб ўргатайлик. Чунки элимизда картошка энг кўп ейилувчи маҳсулотлардан биттаси.\nАйтайлик, помидор ҳозир бозорда 15 минг сўмми, оилани помидор билан таъминлаш учун ё пулни бошқа жойдан кўп топиш керак ё иссиқхона қилиш керак. Бошқа йўли йўқ.\nАйтайлик, ҳозир бир қишлоқдан 30 талаб ёшлар, катталар иш излаб, машинасида кўчага таксига чиқишаяпти. Ҳалоли бўлсин. Лекин бир қонуният бор, қанча хизмат кўрсатиш субъекти кўп бўлса, ҳажм, яъни пул тушуми шунча кам бўлади. Демак, уларнинг ҳаммаси машинада кира қилиши шарт эмасдир, пулни ярми бошқа соҳадан топишга ўтиши керак. Кимдир товуқ боқиши, кимдир автомашина тузатиши, кимдир телефон созлаши, кимдир ўқиши, кимдир кредит олиши, кимдир бизнесни ўрганиши, кимдир савдога ўтиши, бизнес режа ишлаб чиқишни ўрганиши, кимдир файласуф бўлиши керак. Хуллас, ёшларнинг тафаккури билан тасаввурларини бойитиш ҳам бурчимиз. Керак бўлса, дунёда китоб ёзиб, яхши сценарийга кино ишлаб, яхши актёр бўлиб, расм чизиб, мусиқа басталаб, шифокор бўлиб, кашфиёт яратиб, ўқиб ҳам миллиардер бўлаётганлар кўп. Хуллас, болаларга профессор бўл, учувчи бўл, космонавт бўл ва ҳоказо деб ҳам гаплашиб турайлик. Уларнинг касб кўлами, онг юксаклиги торайиб қолмасин. Ана шу керак бизга. Ана шунда улар кенг феълли бўлишади. Кенг феъллик дунёда бошқалардан кам бўлмай яшашнинг энг яхши усулларидан биридир. Уларга пул топиш билан бирга кенгфеълликни, турли вариантларда ўйлашни ва озод фикрлашни, психологияни ўрганишни, Шарқ фалсафасини, ватанни севишни, аждодларга ҳурматни, китоб ўқишни, ўтмиш, вақт ва замон фалсафасини, компьютер дастурлашни ҳам ўргатайлик.\nХуллас, келажак қайси касбнинг қўлида бўлса, уларга берайлик. Бу уларнинг бахтли яшашини таъминлайди, келажакда ҳаётни осонроқ, енгилроқ шароитларда давом эттиришига имкон яратади, оиласи билан бахтини таъминлайди. Ахир ҳар бир одам бахт излаб юрган, бахтини мустаҳкамлашга уринаётган бир йўловчига ўхшайди. Ахир атрофимизда IT технологиялари, телеграм, фейсбук, интернет, турли алоқа каналлари завол топмай ривожланиб кетаётган давр бўлса...\nПайариқ туман Кенгаши депутати


Meizu 16s ҳам энг кучли Snapdragon 855 чипига ва Sony IMX850 датчикли 48 МПлик камерага эга! - Terabayt.Uz\nАмерикалик чипсоз ўзининг Snapdragon 855 русумли энг илғор процессорини ҳали яқиндагина тақдим этганди. Кейинги йил тақдим этиладиган флагман смартфонлар шу чипсетга таянади.\nЖумладан, Meizu компаниясининг раҳбари Жек Вон (Jack Wong) ушбу смартфонсознинг навбатдаги смартфони ҳақидаги миш-мишни расман тасдиқлади. Яъни, Meizu 16s флагмани Qualcomm компаниясининг энг бақувват Snapdragon 855 процессори билан таъминланади. Аммо унинг бешинчи авлод уяли алоқа тармоғини қўллаб-қувватлаши масаласини у очиқ қолдирган.\nФлагман чипсетдан ташқари, ушбу смартфон яна битта устунликка эга. Яъни, Meizu 16s асосий камераси 48 мегапикселлик Sony IMX586 сенсорига эга! Аммо унинг икки ёки уч модулли бўлиши ҳозирча аниқ эмас.\nЎҚИНГ: Атиги 70 долларлик, аммо ромсиз экран ва юзни таниш функциясига эга Meizu C9 смартфони тақдим қилинди!\nБуларга қўшимча тарзда Жек Воннинг таъкидлашича, янги урф – олд камера учун экранда «тирқиш» очилиши технологияси Meizu 16s моделига татбиқ этилмайди. Дарвоқе, мазкур флагман Meizu компаниясининг симсиз қувватлаш технологиясига ҳамда NFC-модулга эга биринчи смартфони бўлаётир.\nИнсайдерлар тарқатган маълумотларга кўра, Meizu 16s модели 2019 йилнинг биринчи ярмида тақдим этилади. Эслатиб ўтиш ўринлики, мазкур бренднинг айни дамдаги флагмани Ўзбекистонда расман сотилаётган энг кучли Android-телефонлардан биридир. Унинг кўплаб русумлардаги смартфонларини Terashop.uz интернет-дўконимиздан 952 000 сўмдан бошланувчи нархларда харид қилиш имкони мавжуд.\n#Android смартфон #янги технологиялар #Sony IMX586 #Meizu 16S #Meizu #Qualcomm Snapdragon 855


МЕНИНГ ДАРГОҲИМГА ИЛТИЖО ҚИЛИБ ПАНОҲ ИСТАБ КЕЛГАН ТУРКУ ТОЖИК, АРАБУ АЖАМ ТОИФАЛАРИДАН БЎЛГАНЛАР БОРАСИДАГИ ТУЗУК\nБиринчи навбатда, мазкур тоифа ва табақалардан бўлгак саййидлар ва уламони иззат-ҳурмат қилишни, ҳар қандай истаклари бўлса дарҳол муҳайё этиб, муқаррар равишда уларнинг аҳволидаи хабардор бўлиб туришни буюрдим. Агар сипоҳийлар тоифасидан бўлсалар, хизмат ўринларини белгилаб, ҳол-аҳволларига яраша эҳтиёжлари таъминлансин. Агар касбу ҳунар за маърифат аҳлларидан бўлса, бундайларга салтанат корхоналаридан юмуш берилсин. Булардан бошқа, билагида кучи бор фақир-мискинлар эса ўз аҳволи ва касбу корига қараб иш тутсинлар. Яка шундай амр қилдим, сармояси қўлидан кетиб қолган савдогарга ўз сармоясини қайтадан тиклаб олиши учун хазинадан етарли миқдорда олтин берилсин. Деҳқонлар ва раиятдан қайси бирининг деҳқончилик қилишга қурби етмай қолган бўлса, унга экин-тикин учун зарур уруғ ва асбоб тайёрлаб берилсин. Агар фуқародан бирининг уй-иморати бузилиб, тузатишга қурби етмаса, керакли ускуналарини етказиб бериб, унга ёрдам берилсин. Ҳар тоифа ва ҳар синфдан кимки ўз ихтиёри билан сипоҳгарчилик хизматига киришни истаса, уни аскарий [хизматга] олсинлар. Асил ва шижоатли сипоҳийзода қайси тоифадан бўлмасин, унга ўрин бериб, қилган хизматига ва ишига яраша тарбият қилсинлар. Яна амр қилдимки, узоқ-яқиндан бирон киши келиб, менинг мажлисимга кирар экан, қайси тоифадан бўлса ҳам, давлатим дастурхони неъматидан уни қуруқ қайтармасинлар.\nКимники ҳузуримга киритган бўлсалар ва кўзим унга тушган бўлса, ҳолига яраша ҳурматлаб, совға-саломлар билан кузатсинлар.\nҲар қандай одам менинг адолат девонимдан паноҳ топган экан, гуноҳи бўлса ҳам, уни кечирсинлар. Иккинчи, учинчи марта яна гуноҳ қилгудек бўлса, у ҳолда гуноҳига яраша жазоласинлар.\nСАЛТАНАТНИ ЎЗ ЭРКИМДА САҚЛАШ УЧУН АМАЛ ҚИЛГАН ТУЗУГИМ\nУшбу ўн икки нарсани ўзимга шиор қилиб олганлигим учун тўла мустақиллик билан салтанат тахтига ўтирдим. Ўз тажрибамдан синаб билдимки, агар қай бир подшоҳ шу ўн икки нарсага эга бўлмас экан, салтанатдан бебаҳра қолур.\nБиринчидан, ўз сўзига эга бўлсин, ишини ўзи билиб қилсин, яъни раият подшосининг айтган сўзини, қилган ишини ўзи айтади, ўзи қилади, ҳеч ким бунга аралашолмайди, деб билсин. Шундай бўлгач, подшоҳ салтанат мартабасига шерик бўлгудек қилиб бировнинг гапига ва ишига эргашмасин. Гарчи яхши сўзни ҳаммадан эшитиш зарур бўлса ҳам, лекин сўзда, ишда бошқалар салтанат ишларида подшоҳга шерик, ёхуд устун бўлмасликлари шарт.\nИккинчидан, султон ҳар нарсада адолатпеша бўлсин, қошида инсофли, адолатли вазирлар сақласин, токи подшоҳ зулм қилгудек бўлса, одил вазир унинг чорасини топсин. Агарда вазир золим бўлса, кўп вақт ўтмай салтанат уйи қулайди. Чунончи, амир Ҳусайннинг золим бир вазири бор эди. У сипоҳу раиятга ҳақ-ноҳақ жарималар солар эди. Орадан кўп вақт ўтмай ўша ноинсоф вазирнинг шумлигидан амир Ҳусайннинг салтанат уйи хароб бўлди.\nУчинчидан, бутун мамлакатда буйруқ-фармон бериш ишлари подшонинг ўз ихтиёрида бўлиши лозим. Подшоҳ ҳар ишда ўзи ҳукм чиқарсин, токи ҳеч ким унинг ҳукмига аралашиб, ўзгартира олмасин.\nТўртинчидан, подшоҳ ўз қарорида қатъий бўлсин, яъни ҳар қандай ишни килишга қасд қилар экан, то битирмагунича ундан қўл тортмасин.\nБешинчидан, подшоҳ ҳукми жорий этилиши даркор, яъни қандай ҳукм чиқаришидан қатъий назар, амалга ошириши керак. Бирон кимса гарчи ҳукмни зарарли деб билган бўлса ҳам, унга монелик қилолмасин. Чунончи, эшитганманки, султон Маҳмуд Ғазнавий Ғазна шаҳри майдонига катта тошни келтириб ташлашни буюрган экан. Ундан ўткинчи-кеткинчиларнинг от-уловлари ҳуркиб ўта олмай колибди. Шунда одамлар тош йўл бўйидан олиб ташланса, деб султон ҳузурига қанчалик арз-шикоят қилиб боришмасин, султон «чиқарган ҳукмимдан қайтмайман, унга хилоф бирон иш ҳам қилмаймак», деган экан.\nОлтинчидан, подшолик ишларини тамоман бошқага топшириб, эркни унга бериб қўймасинким, дунё хиёнатчи хотин сингари, унинг хуштори кўпдир. Агар шундай қилар экан, ўзганинг нафси тез орада подшоҳ бўлишни тилаб, салтанат тахтини ўзи эгаллашга киришади. Чунончи, султон Маҳмудга хоинлик қилган вазирлар уни салтанат тахтидан тушириб, тахтга ўзлари эга бўлдилар. Шундай бўлгач, салтанат ишларини ишончли ва мўътабар бир неча кишига бўлиб бериш лозим. Шунда ҳар бири ўз ишига боғланиб, салтанат тахтига кўз олайтира олмайди.\nЕттинчидан, салтанат ишларида ҳар кимнинг сўзини эшитсин, ҳар кимдан фикр олсин. Қайси бири фойдалироқ бўлса, уни кўнгил хазинасида сақлаб, вақтида ишлатсин.\nСаккизинчидан, салтанат ишларида, сипоҳу раиятга боғлиқ масалаларда бошқаларнинг сўз ва феълига қараб амал қилмасин. Вазирлар, амирлар бирон кимса ҳақида яхши-ёмон сўз қилар эканлар, эшитсин. Лекин уни амалга оширишда бутун ҳақиқат аён бўлмагунича шошмай, мулоҳаза билан иш тутсин.\nТўққизинчиси, подшоҳ ҳайбати сипоҳу раият кўнглида шундай ўрнашган бўлиши керакки, унинг амр-фармонига ҳеч ким қаршилик қилишга журъат этолмасин; итоат ва тобеълик қилиб, исён кўтармасин.\nЎнинчиси, [подшо] нима қилса, ўз эркича қилсин, нима деса ўз сўзида қатъий турсин, чунки подшоҳларнинг ҳукм ҳурматидан бошқа баҳрамандликлари йўқдир. Хазина, лашкар, раият, салтанат — буларнинг бариси унинг ҳукми биландир.\nЎн биринчиси, салтанат ишларида, ҳукм юргизишда подшоҳ ўзини ягона билиб, ҳеч кимни ўзига салтанат шериги қилмасин.\nЎн иккинчиси, [подшоҳ] мажлис аҳлидан огоҳ ва ҳушёр бўлсинким, улар кўпинча айб ахтариб, уни ташқарига ташийдилар. Подшоҳнинг сўзидан, ишидан вазирларга, амирларга хабар бериб турадилар. Масалан, шунга ўхшаш бир воқеа менинг ўзим билан рўй берганди. Ўзимнинг хос мажлисимдаги бир қанча суҳбатдошларим вазирлар ва амирларимнинг жосуслари экан.\nСИПОҲ САҚЛАБ ТУРИШ ТУЗУГИ\nАмр қилдимки, қачонки асл сипоҳлардан иш кўрган, жанг-жадал билан суяги қотган ўн киши йиғилса, булардан қайси бирининг шижоати, ботирлиги ортиқроқ бўлса, қолган тўққизтасининг розилиги ва маъқуллаши билан, уни ўзларига бошчи сайлаб, отини ўнбоши деб атасинлар.\nЎн нафар ўнбоши жам бўлса, ўз ичларидан энг иш кўрган, жанг майдонларида тобланиб тажриба орттирган, баҳодирликда номи чиққан бировини амир қилиб, уни юзбоши деб номласинлар.\nАгар ўн юзбоши йиғилса, амирзодалардан ақлли, шижоатли, баҳодир бир кишини амир этиб сайлаб, уни мингбоши десинлар ва амири ҳазора деб улуғласинлар.\nАгар қарамларидаги бирон кимса ўлса ёки қочиб кетса, ўрнига янги кишини тайинлаш ўнбошиларнинг ихтиёрида бўлсин. Шунга ўхшаш юзбошилар ўнбошиларни, мингбошилар юзбошиларш тайин қилсин. Булардан ўлган, қочган, янги тайинланганлар бўлса сабабларини айтиб, менинг арзимга етказсинлар.\nЯна амр қилдимки, чорпилчор кунларида ва салтанат ишларини бошқаришда мингбошининг ҳукми юзбошига, юзбошиники ўнбошига, ўнбоши ники [эса] қўл остидагиларга жорий этилади Агар бу тузукка қаршилик қилсалар жазога тортилсинлар. Ага чорпилчор ишларида ким камчщикка йўл қўяр экан, уни чақири ўрнига бошқани кўйсинлар.\nСИПОҲГА УЛУФА БЕРИШ ТУЗУГИ\nАмр қилдимки, амирлар, мингбошилар, юзбошилар, ўнбошилар ва бошқа сипоҳийларга ушбу тартибда маош берилсин; оддий сипоҳийга ўз вазифасини ўринлатиб бажариши шарти билан маоши минган отининг баҳоси бўлсин. Баҳодирларнинг маоши икки от баҳосидан тўрт отгача тайин қилинсин. Ўнбошилар маоши қўл остидаги оддий сипоҳийларидан ўн баробар ортиқ бўлсин. Юзбошилар маоши ўнбошиларга қараганда икки баробар, мингбошиларники эса юзбошиларникидан уч баробар зиёда бўлсин.\nЯна ҳукм қилдимки, сипоҳийлардан қайси бири чорпилчор ишларида хатоликка йўл қўйса^маошидан ўндан бирини камайтирсинлар.\nЯна буюрдимки, ўнбоши юзбошининг тасдиғи билан, юзбоши мингбошининг тасдиғи билан, мингбоши амир ул-умаронинг тасдиғи билан улуфа олсинлар.\nАмир қилдимки, амир ул-умаронинг маоши ўз қўл остидагилардан ўн баробар ортиқ бўлсин. Шунга ўхшаш, девонбеги ва вазирларнинг маошлари эса; амирлар маошидан ўн баробар кўп бўлсин. Ясовуллар, чоповуллар, қалақчиларнинг маошлари ўз хизматларига яраша, мингдан ўн минг [танга] гача бўлсин.\nАҳли мажлис бўлмиш саййидлар, олимлар, фозил кишилар, ҳакимлар, табиблар, мунажжимлар, қиссахонлар, хабарчилар, тарихдонларга ўз ҳолларига қараб, суюрғол, вазифа ва маош белгиласинлар. Пиёдалар, хизматчилар, фаррошларга юздан минггача маош берсинлар.\nЯна ҳукм қилдимки, амир ул-умаролар ўз маошларини девонбеги ва вазирларнинг тасдиғи билан олсинлар. Давлат томонидан бериладиган бутун маошларнинг тўлиқ маълумотларини девонбегини вазирлар аввал менга билдириб, сўнгра танҳо берсинлар.\nЯна буюрдимки, сипоҳийларнинг ҳар бирига маош олиш ёрлиғи тпширилсин. Уларга берилган маблағ миқдори шу ёрлиғнинг орқасига ёзиб қўйилсин.\nСИПОҲГА ТАНҲО ВА УЛУФА ТАҚСИМЛАШ ТУЗУГИ\nАмр қилдимки, пиёдалар, қалақчилар, ясовуллар, чоповулларнинг бир йиллик маошларини ҳисоблаб, белгиланган маблағни девонхонага келтириб, шу ерда уларга улаштирсинлар. Булардан бошқа сипоҳийлар ва баҳодирларнинг олти ойлик маошини ҳам қисоблаб, танҳо хазинасидан олиб беришни буюрдим.\nЎнбоши, юзбошиларга маош шаҳар омонлиги хазинасидан ва подшолик мулки даромадидан нақд пул ҳисобида ёзилсин. Мингбошиларга вилоят ичидаги ерлардан тиюл берсинлар. Амирлар ва амир ул-ўмароларга эса сарҳад ерлардаги вилоятлардан бири тиюл қилиб белгилансин.\nВилоятлардан тушган даромадларни ушбу йўсинда тақсимлашни буюрдим: Вилоятлар ва мамлакатлардан олинган жами даромадни тақсимлаб, маош бериш ёрлиқларига бирига кам, бирига ортиқ қилиб ёзсинлар. Сўнг ёрлиқлар девонхонага келтирилсин. Амирлар ва мингбошилар шу ёрлиқлардан бирини чиқариб олеин. Агар ёрлиқда маошидан ортиқ [кўрсатилган] бўлса, бошқани ўзига шерик қилсин. Бордию кам бўлса, уни қўйиб бошқа ёрлиқ тортиб олсин.\nЯна ҳукм қилдимки, амирлар, мингбошилар раиятдан молу жиҳот йиққанларида, хирождан ортиқча соварий, қўналға ва шилон талаб қилмасинлар.\nТиюл қилиб берилган ҳар бир мамлакатга иккитадан вазир тайинласинлар. Бири вилоятдан йиғилган молларни ёзиб, раият аҳволини текшириб турсинки, жогирдор фуқарога жабр-зулм етказиб, уларнинг ҳолини хароб этмасин. У вилоятдан йиғилган бутун мол-ашёларни кирим дафтарига ёзиши лозим. Иккинчи вазир эса, [даромаднинг] харж этилган қисмини чиқим дафтарига ёзсин ва [йиғилган моллардан] сипоҳийларнинг маошига тақсим қилсин. Қайси амирга тиюл берилар экан, уни уч йилгача ўз ҳолига қўйсинлар. Уч йил ўтгандан сўнг уни текшириб кўрсинлар. Агар мамлакат обод, раият рози экан, шу ҳолича қолдирсинлар. Агар аҳвол бунга хилоф равишда бўлса ул вилоятни холиса'га ўтказиб, уч йилгача ўша жогирдорга улуфа берилмасин.\nЯна буюрдимки, хирожни раиятдан калтаклаш ва савалаш йўли билан эмас, балки огоҳлантириш, қўрқитиш ва тушунтириш йўли билан ундирсинлар. Қайси ҳоким ҳукмининг таъсири чўп ва калтаклаш таъсиридан камроқ бўлса, ундай ҳоким ҳукумат юргизишга яроқсиздир.


Аҳли китобдан ҳеч нарса сўраманг!\n19:30 / 16.11.2021 1232 pdf Ўқиш режими + -\nЭй иймон келтирганлар! Агар китоб берилганлардан бир гуруҳига итоат қилсангиз, иймонингиздан кейин сизни кофир ҳолга қайтарадир. (Оли Имрон сураси, 100-оят).\nАллоҳ таоло мусулмон умматини барчага йўлбошчи, икки дунё саодатига етакловчи илғор уммат қилди. Аллоҳ таоло бу умматни бандаларни бандага бандалик қилишдан ягона Аллоҳнинг Ўзига бандалик қилишга чақириш учун, ботил, бузилган динлар ва тузумларнинг зулмидан Исломнинг адолатига чақириш учун, дунёнинг торлигидан охиратнинг кенглигига чақириш учун юборди. Шундай сифатларга эга бўлган уммат қандай қилиб йўлдан адашган аҳли китобларга эргашиши мумкин?! Агар аҳли китобларга эргашсалар, улкан бахту саодатдан ажраб, иймондан чиқиб, яна кофирликка қайтадилар.\nҚандай қилиб куфр келтирасиз?! Ҳолбуки, Аллоҳнинг оятлари сизга тиловат қилиб турилган бўлса ва Унинг Расули ичингизда бўлса! Ким Аллоҳни маҳкам тутса, шубҳасиз, тўғри йўлга ҳидоят қилинибди. (Оли Имрон сураси, 101-оят).\nАллоҳ таоло мусулмон умматини катта бахт-саодатга муяссар қилди: ўша пайтларда уларга Аллоҳнинг оятлари тиловат қилиниб, икки дунё бахти-саодатига эриштирувчи йўлланмалар эшиттириб туриларди. Ораларида Аллоҳнинг Расули Муҳаммад алайҳиссалом юрар, барча керакли нарсаларни баён қилиб берар эдилар. Муҳаммад Мустафо алайҳиссолату вассалом Рафиқи Аълога кўтарилганларидан кейин ҳам Аллоҳнинг муборак оятлари ҳамон тиловат қилиб турилибди. Иншааллоҳ, қиёмат кунигача тиловат қилинажак. Яна бир бахт шуки, Набий алайҳиссаломнинг суннати мутаҳҳаралари сақланиб қолган, бу суннат у кишининг вазифаларини то қиёматгача адо этади. Шундай улкан саодат ичида туриб, куфрга кетиш жуда ҳам улкан гуноҳ, кечириб бўлмас айб ҳисобланади.\n«Ким Аллоҳни маҳкам тутса, шубҳасиз, тўғри йўлга ҳидоят қилинибди».\nАллоҳни маҳкам тутган кам бўлмайди. Чунки Аллоҳ доим ҳаёт, ҳозиру нозир, бенуқсон Зотдир. Аллоҳни маҳкам тутиш Аллоҳнинг динини маҳкам тутиш билан бўлади. Ана шундагина инсон тўғри йўлни танлаган бўлади. Бошқа ҳеч қандай нарса тўғри йўлни кўрсатиши мумкин эмас. Ақийда масаласида, маънавий йўл тутиш масаласида исломий масдарлардан бошқа томонга бурилиш мутлақо нотўғридир.\nПайғамбаримиз Муҳаммад алайҳиссалом ҳам бу масалада қаттиқ турганлар.\nИмом Аҳмад раҳматуллоҳи алайҳи Абдуллоҳ ибн Собитдан ривоят қиладилар:\n«Умар розияллоҳу анҳу Расулуллоҳнинг ҳузурларига келиб:\n– Эй Аллоҳнинг Расули, Бану қурайзалик бир яҳудий оғайним менга Тавротдан ажойиб нарсаларни ёзиб берди, сизга кўрсатайми? – деди.\nШунда Расулуллоҳнинг ранглари ўзгариб кетди. Абдуллоҳ ибн Собит Умарга:\n– Расулуллоҳ соллаллоҳу алайҳи васалламнинг юзларини кўряпсанми? – деди. Умар:\n– Аллоҳни Робб деб, Исломни дин деб, Муҳаммадни Расул деб рози бўлдим, – деди. Шунда Набий алайҳиссалом ўзларига келдилар-да:\n– Аллоҳга қасамки, агар Мусо алайҳиссалом ичингизда бўлса-ю, мени қўйиб, унга эргашсангиз, залолатга кетган, адашган бўлар эдингиз. Сизлар умматлар ичида менинг насибамсиз. Мен пайғамбарлар ичида сизнинг насибангизман, – дедилар».\nҲофиз Абу Яъло Жобир розияллоҳу анҳудан ривоят қилган ҳадисда Пайғамбар алайҳиссолату вассалом:\n«Аҳли китобдан ҳеч нарса сўраманглар. Улар адашган одамлардир, сизларни ҳаргиз ҳидоятга сола олмайдилар. Уларга ишонсангиз, ё ботилни тасдиқ қилган бўласиз, ё ҳақни ёлғонга чиқарган бўласиз. Аллоҳга қасамки, Мусо ва Ийсо тирик бўлганларида, менга эргашишларидан бошқа нарса уларга ҳалол бўлмас эди», – деганлар.\nСербия футболчилари 1 млн еврони касал болалар фондига ўтказишди\n18:30 / 16.11.2021 537\n09:50 / 17.11.2021 1978\n1877 21:08 / 01.11.2018\nАллоҳ таоло Тавба сурасида шундай марҳамат қилади Албатта, Аллоҳнинг масжидларини фақат Аллоҳга ва охират кунига иймон келтирганлар, намозни тўкис давоми...\n1581 14:04 / 20.11.2018\n7663 15:14 / 17.10.2020\n3253 18:00 / 19.04.2019


Депутат долларни «қора бозор»да алмаштиришга мажбур бўлди - 29 Ноября 2021 - YANGILIKLAR / SHOU BIZNES YANGILIKLARI / HABARLAR / AXBOROT - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2021 » Ноябрь » 29 » Депутат долларни «қора бозор»да алмаштиришга мажбур бўлди\nОлий Мажлис Қонунчилик палатаси депутати, ЎзЛиДеП фракцияси аъзоси Расул Кушербаев шанба куни Facebook`да жонли эфирга чиқиб, ўзи истиқомат қиладиган Янгийўл шаҳрида бир соат давомида валюта айирбошлаш шохобчасини қидирганини, бироқ, уларнинг барчаси ёпиқ эканлигини маълум қилди.\n«Одамларнинг шанба кунлари кўпроқ бўш вақти бўлади ва нарса харид қилишга чиқиши мумкин. Туристларни ҳам вақти бўлса шу кунлари айланади. Лекин бизнинг банкларимизнинг валютани айирбошлаш шохобчалари шанба, якшанба кунлари ишламас экан. Марказий банкимизнинг шу муаммони ҳал қилиб бермай шу пайтгача юрганига қойил қолсангиз бўлади», — деди у.\nУ 100 долларлик купюрадан фақат 50 долларини алмаштириши керак бўлган. Нақд долларни алмаштирувчи ягона банкомат эса қайтим бермайди. Банклар депутатга дам олиш кунлари уларда тизим ўчишини маълум қилган.\n«Мен ўзим хоҳламаган ҳолда «қора бозор»ни қидириб, 50 долларни қайтим билан олишим учун жиноят йўл қўйиб, ноқонуний валюта айирбошлашим керак… Ҳозир менга гувоҳ бўлиб турасизлар деб, банкни вакилларини чақирдим», — деди депутат.\n«Марказий банк мана шу шароитни қилиб бермагани учун фуқаролар жавобгар бўлиб кетадиган аҳволда турибди. Яъни, Марказий банк яратиб қўйган тизими оқибатида „қора бозор" йўқолмаяпти… Шунча пайтдан бери жавобгар бўлиб кетган фуқаролар бўлса, ҳаммасининг номидан МБга каттадан-катта раҳмат, шулар сабабчи бўлган», — дея таъкидлади Расул Кушербаев.\n«Агар чет эллик турист келса, шанба якшанба куни расвоси чиқар экан. Мен Ўзбекистонда юриб, 1 соатдан бери шу аҳволда юрибман. Бу шанмандалик-ку… Ишонгим келмайди. Наҳотки, шанба, якшанба куни кассаларни, айирбошлаш шохобчаларини ишлатиб қўйиш қийинми?», — дея савол билан юзланди у.\nРасул Кушербаев кейинроқ, гувоҳлар иштирокида «қора бозор»дан 100 АҚШ долларининг 50 долларини сўмга алмаштириб олганини маълум қилди.\n«Ҳолатдан хулоса шуки, ҳар қандай вазиятда ҳам фуқаролар ҳуқуқбузарлик қилмасликлари учун уларни шуни қилишга мажбур қилувчи барча сабаблар бартараф этилиши шарт. Бўлмаса адолат нуқтаи назаридан жавобгар шароит яратмаган томоннинг бўйнида бўлади», — деди депутат.\nУ шунингдек, агар уни валютани ноқонуний айирбошлагани учун жавобгарликка тортишса, суд залида Марказий банк ҳам у билан бирга жавоб беришини айтди.\n«Эпламаса нима қилиб юрибди шу кунгача? Ўзлари ҳам юриб кўрса бўларди, дам олиш кунлари одамлар қандай ҳаёт кечираяпти, нима бўлаяпти, чет элдан қанча одам келади — ҳаммаси қийналиб юрибди», — деди Расул Кушербаев.\n«Ечим — бозор»\nИқтисодчи Отабек Бакиров ўзининг Telegram каналида юқоридаги вазиятга изоҳ берар экан, муаммонинг ечими борлигини, у бутун дунёда ишлашини, бироқ, «ўта ижтимоийлашган мақсадлари бор» Ўзбекистонда ишламаслигини таъкидлади.\n«Кушербаев юз фоиз ҳақ, истеъмолчи, мижоз сифатида ҳам, сайловчиларидан мандат олган депутат сифатида ҳам. Қани энди ҳар бир депутат шундай бўлса», — деди у.\nШундан сўнг, у нега тижорат банклари шанба-якшанба кунлари, кечки ва тунги вақтларда айирбошлаш шохобчаларини ишлатмаслиги сабабларига тўхталди.\nБиринчидан, дам олиш, байрам кунлари, кечки ва тунги вақтларда ходимларни камида 2 карра ҳақ тўлаб жалб қилиш керак бўлади. Бу кассирларга ҳам, назоратчи, қўриқчи ва инкассацияга ҳам таалуқли. Яъни шохобчаларнинг дам олиш, байрам кунлари ва тунги вақтларда ишлаши меҳнат сарфи ўртача 2 баробар юқори.\nИккинчидан, дам олиш, байрам кунлари ва тунги вақтларда айирбошлаш операциялари ҳажми бошқа вақтдагига нисбатан каррасига кам. Бу тажриба, амалиёт ва кузатувлар тарзида аниқланган ҳолат, дея қайд этди Отабек Бакиров.\nТаъкидлашича, валюта операцияларига энг асосий талаб ҳосил қилувчилари — моккилар, ўрта ва майда тадбиркорлар, ёш, технологик мижозлар операцияларини ё иш кунлари ўтказишади ёки дам олиш кунлари эса улар онлайн тарзда операция ўтказишни маъқул кўришади. Чунки улар учун шу қулай ва афзал.\n«Кўраяпсизки, дам олиш, байрам кунлари, кечки ва тунги вақтларда айирбошлаш шохобчаларининг харажатлари каррасига кўп, даромадлари эса каррасига кам, молиявий натижа эса доим манфий. Яъни уларнинг бу вақтда ишламаслиги асл сабаби соф тижорий нуқталарга бориб тақалади», — дея ёзди у.\nИқтисодчи ечим бор ёки йўқлигини сўраб, кейин ўзи шу саволга жавоб берди: «Ечим бор. Бу ечим бутун дунёда амалда. Фақат биз ўта ижтимоийлашган мақсадларни ўз олдимизга қўйганимиз учун бу йўлдан юришга доим ҳадиксираймиз. Ечим — бозор».\n«Одатда бутун эркин дунёда ва айниқса туристик мамлакатларда айирбошлашлаш шохобчалари дам олиш кунлари ва тунги вақтларда валютани жуда арзон сотиб олади ва жуда қиммат сотади. Шу билан ўзининг маржиналлигини таъминлайди. Шартли айтсак, иш куни долларни 10750 сўмдан сотиб олаётган банк шохобчаси дам олиш кунлари долларни 10650 сўмдан сотиб олади. Худди шундай, иш куни долларни 10800 сўмдан сотаётган банк шохобчаси дам олиш кунлари долларни 10900 сўмдан сотади. Шу билан ҳажм камлигидан ютқазадиганини курс фарқи орқали қоплайди», — дея тушунтирди у.\n«Дунёнинг исталган мамлакатида тунда аэропортдан тушганингизда энг ноқулай курсларга рўпара бўласиз, меҳмонхоналарда ҳам шундай. Нега бизда бундай қилинмайди? Сабаби оддий — ижтимоий омиллар сабаб банклар минимал маржиналликни, қисқа коридорни ушлаш йўлидан юришади. Табиийки ўзларининг қадамларига ўзлари қурбон бўлишади. Сиз дам олиш кунлари валютангизни, масалан 100 сўм арзонроққа сотиб, валютани 100 сўм қимматроққа сотиб олишга тайёрмисиз?», — деб ёзади Отабек Бакиров.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 32 | Добавил: sherlarorg | Теги: #habarlar, #newsuz, #Yangiliklar, #uznews, #новости, #news, #ahborot, #xabarlar, #Yangilik | Рейтинг: 0.0/0


“Бемаза таржима” ва умидворликдан қутилиш | Azam Abidov\nПочтамга бирин-кетин адабий таржима билан боғлиқ иккита хат келди: биттаси кексайиб қолган номаълум ва умидвор шоирдан, иккинчиси ёши улуғ, нафақадор таржимондан. Шоиримиз аввал ҳам кўп марта каминага мактуб ёзиб, гўёки унга жавоб ёзмаганим учун қаттиқ хафа бўлади, катта ҳарфлар билан “ЖАВОБ ЁЗИШГА ИМКОНИНГИЗ ЙЎҚ ЭКАН, ҲАР ЕРДА ЧИҚИБ, ҚУРУҚ ВАЪДАЛАРНИ БЕРМАНГ. СИЗ БУЮК АДИБЛАРИМИЗНИ БЕМАЗА ТАРЖИМА ҚИЛИБ, ОБРЎСИНИ ТУШИРИШДАН ТИЙИЛИНГ, ЯХШИСИ”, дея самимий маслаҳат беради, барака топсин. Илова қилинган шеърларга бир кўз ташлайман, яхшигина шеърлари бордай, аммо ўзи ёши фалон жойга бориб қолгани, журналист эканини ёзган, эътиборсизлик туфайли бир оз аламзада бўлган шоиримизга асарларини таржима қилдиришдан мурод нелигини англаш қийин. Аслида, бу кишидан илгари биронта хат келганини эслолмадим, балки ёзганлари “СПАМ” папкага тушган бўлса, ўчиб кетгандир. Ҳар не бўлганда ҳам, бундай ғалати умидворликдан озроқ ғаш бўлди юрагим.\nТаржимон, 80 га яқинлашиб қолган Дина Султанова Самарқанддан мактуб ёзибди. Илгари қайсидир тадбирда кўришган эканмиз. Таржималари, китобларидан намуналар юборибди. Жуда кўп йил давомида Чет тиллар институтида дарс берган опамиз машҳур инглиззабон ижодкорларнинг шеърларини ўзбек тилига, Навоий ғазаллари, мухтасар ўзбек шеърияти антологиясини инглиз тилида тайёрлаб, ўз ҳисобидан чоп эттирган экан. Яхши-ку! Фақат, Дина муаллима ҳам эътиборсизликдан нолиди… Албатта, таржима сифатини баҳолаш даражасида эмасман, лекин шу тил она тили бўлган, юртимизда яшаб, дарс ўтиб юрган мутахассисларни тайёр таржималарни кўриб беришга жалб қилишни аллақачон йўлга қўйса бўларди.\nКамина таржима санъати борасида чиройли гаплар тузишни билмайман, бу ишни ҳам, бадиий ижодни ҳам “йўл-йўлакай” давом эттиришга имконим бор холос, деб кўп бора айтганман. Таржималаримнинг қанчалик яхши ё ёмон чиққанини ҳам кенг ўқувчилар ҳукмига ҳавола этаман. Аммо таржима орқали кун кўраётган кишилар бор, таржимачилик сирларини ўрганаётган иқтидорли талабалар бор, у билан жиддий машғул бўлиб, таржимонларни бошини қовуштириш, ўзбек адабиётини тарғиб қилиш, халқаро алоқаларни йўлга қўйишга масъул ташкилотимиз бор. Нодавлат ташкилот саналган Ёзувчилар уюшмасидагилар каминани яхши билади, аммо халқаро муносабатлар, ёзувчилар алмашинуви, таржимачиликни ривожлантиришга оид қатор таклифимларимни илиқ кутиб олса ҳам, амалий ишга ҳеч очилган эмас, чунки у ерда бу борада ишни илгари силжитишга тайёр жамоа мавжуд эмас, мендай “йўл-йўлакай”лар билан эса ҳамкорлик қилиш ва ё беғараз фойдаланиб қолишга умуман эътибор қаратмайди.\nИжтимоий тармоқларда адабиётимиз намуналарини чет тилларига таржима қилаётган Зулхумор Мирзаева, Шуҳрат Сатторов, Шермурод Субҳон, Ҳафиза Алланазарова, Гулноза Одилова, Абдулатиф Абдуллаев, Асрор Аллаёров, Ойбек Остонов кабилар билан мулоқот қилиб тураман. “Жаҳон адабиёти” журнали уларнинг ҳам таржималарини босса, уюшма улар билан учрашувлар қилиб, таржима сирлари билан ўртоқлашишига имкон яратса, умум адабиётимизга наф эмасми? Ўтган ҳафта маҳаллий телеканалларимиз бирида ишловчи журналист камина билан шу мавзуда кўрсатув қиламиз, дея таклиф киритганича жим кетди; ТВ адабиётимиз, халқаро адабий муносабатлар ҳақида ошкора гапларни эфирга олиб чиқишга тайёргарлик кўраётган бўлса ажабмас.\nШу кунларда янги президентимиз ёзувчилар билан ҳам учрашиб, соҳадаги муаммоларга эътибор қаратаркан, деган гап юрибди. Учрашувга уюшмага аъзолару янгилик ва ошкораликка очилишга иккиланиб турганлар келадиган бўлса, яқин келажакда халқаро ижодий мулоқотлар, анжуманлар, адабиёт фестиваллари очиш, таржимонларни ўқитиш каби масалалардан умид қилмасаям бўлади.\nМабодо шу сатрларни ўқиётган муҳтарам ўқувчи ўшандай учрашувга таклиф қилинса, ундан биринчи навбатда бояги саксонни қоралаётган таржимонга, ижод ортидан қозон қайнатаётган ёзувчи-шоирларга, таржимонларга эътибор қаратиш масаласини кўтаринг, деб илтимос қилардим.\nТўғрисини айтсам, камина бировнинг эътиборига ҳам, қўлловига ҳам қараб турган жойим йўқ. Атрофимдаги ижодкор-таржимонларга кўпам умидвор бўлмай, имконимиз доирасида ўзимиз яхши кўрган ишларни бажаришда бардавом бўлсак, энг тўғри ва савобли ишни қиляпган бўламиз, дейман. Зеро, бандасидан қанча кўп умидвор бўлсак, шунча кўп ҳафсаламиз пир бўлгани қолади.


Бош мақола, Муҳаррир минбари, Муҳаррир танлови | 12/20/2015 20:25- 9 марта ўқилди\n12/21/2015 at 21:29-\nБИЗ ҲАМ МУҲАММАД СОЛИҲНИ ТУҒИЛГАН КУНИ БИЛАН ТАБРИКЛАЙМИЗ. ИСМАТ АКА СИЗНИ ХОЛИСЛИГИНГИЗ ОДАМГАРЧИЛИГИНГИЗ УЧУН РАҲМАТ. СИЗЛАРДАН МИЛЛАТИМИЗНИ УМУДИ. ҒАНИМЛАР ЮРАГИДА ХАДИК, КЕЧАЛАРИ БИЛАН ЎХЛАЛМАЙ АЛАХСИРАБ ЧИҚСА КЕРАК. МАНФУР ҚУЁШЛАРИ ҚОРАЙИБ БОТМОҚДА…\n12/21/2015 at 21:06-\nҚанчалик паскашлик! Номардлик! М.Солиҳ ҳали ҳокимят тепасига келгани йўқ! Унга отилаётган тана тошларини охири кўринмайди. Мамлакатимизни ўғри, муттаҳамлар жойига айлантирган амалдорлар эртанги кунидан ўлардай қўрқишса керак. Улар шуни яхши билишсин қилган қонунсиз ҳаракатлари учун албатта жавоб беришади. Ўзбек халқини орли, виждонли, миллий ғурури бор фарзандлари, бу қора кучларга қарши кўрашга қодирдир. Исмат ака, жасорат учун минг раҳмат сизга. Биз сиз билан биргамиз, шуни доим ёдингизда тутинг. Агар сиз бизга бош бўлсангиз, бу муттаҳам қора кучларнинг уйини куйдирамиз.\n12/21/2015 at 03:29-\nОфарин демасликнинг асло иложи йук Хурматли Исмат ака! Мана шу битта табрик маколангизнинг узиёк минглаб жаллодларнинг тинчини бузди. Канчалаб гумрохлар энди нима булади дейишиб утиришибди. Энг асосийси, халкимизнинг пок инсонлари кунглида умид учкунлари порлаб бошлади.\nМасаланинг энг асосийси, душманлар “Дунё Узбеклари”ни мухолифат, давлат ва халк душмани дея олишмайди. Аллакачон дуст була олдингиз деб уйлайман. Халк сизга ишонади.\nХалкимизни ва миллатни асраб колиш керак, булар еб тугатади булмасам!!!!


36831 Ўқиш режими + -\nЖиддадаги қирол Абдулазиз университетида таҳсил олувчи бир йигит шундай ҳикоя қилади:\n“Университет имтиҳонлари яқинлашиб қолганда дадам қаттиқ оғриб қолдилар. Бошларида туриб тузук тайёрлана олмадим. Имтиҳон кунига бир кун қолганида дадам аҳволи оғирлашиб, касалхонага олиб кетдим. Ўша кечаси дўхтирлар тинчлантирувчи уколлар бериб, осма уколга боғлаб қўйишди.\nҚўлимда имтиҳонга тайёрланиш учун олиб келган, дарслар хулосаси тўлдирилган дафтарни ушлаганча дадам бошида ўтирар эканман, кўзим кетиб қолибди.\nЭрталаб бомдодга яқин уйғондим. Дадам ўзларига келиб, анча енгиллаб қолган эканлар.\n‒ Дада, бугун бироздан сўнг имтиҳон топшираман, дуо қилинг, ‒ дедим.\nҚўлларини кўтариб дуо қилдилар.\nЭрталаб университетга кетдим. Имтиҳонга кирдим. Имтиҳон варақасини кўриб, саволларни ўқиб тарвузим қўлтиғимдан тушди. Дарс пайтида яхши ўзлаштирган мавзуларни ҳам дадам хаста бўлган охирги кунлардаги ташвишим, асабийлашишим туфайли унутгандек эдим. Бошимни чангаллаб ўтириб, саволларга жавоб беришга ҳаракат қилдим. Ваҳиманинг зўридан жавобини билган саволлар ҳам миямда бир-бирига қоришиб кетган эди.\nВарақада келган олтмиш саволнинг анчасига хато ёзиб чиқдим. Берган жавобларимни китобларда келган маълумотларга солиштириб тамоман умидим узилди. Йиқилишим аниқ эди.\nБир-икки кундан сўнг имтиҳон натижалари эълон қилинди. Ҳамма деворда осилган рўйхатга чопди. Истар-истамас бордим. Рўйхатдан исмимни излар эканман, исмимдан кўра ҳамманикидан ажралиб турган натижага кўзим тушди...\nМенга тўлиқ баҳо қўйилган эди!\nКўзларимга ишонмадим. Кўзимни ишқалаб яна қайта қарадим. Баҳо тўлиқ қўйилган. Бунга шубҳа йўқ эди. Энди хаёлимга бошқа эҳтимол келди: "Устоз янглишибди... Бошқанинг баҳосини менга қўйиб юборибди".\nУстоздан бунинг ҳақиқатини сўраб билиш учун унинг хонасига кирдим.\n‒ Кел, ‒ деди устоз. ‒ Нима хизмат?\n‒ Домла, имтиҳон натижасининг аниғини билиш учун кирдим, ‒ дедим. ‒ Менга аниқ неча баҳо қўйилган?\n‒ Исминг нима эди?\n‒ Хўш... ‒ деди у рўйхатни кўздан кечириб. ‒ Сен тўлиқ баҳо олибсан, хотиржам бўл.\n‒ Имтиҳон варақамни кўра оламанми? ‒ дедим мен.\n‒ Биласанми, ‒ деди устоз пешонасини бир қашлаб олиб. ‒ Имтиҳон варақаларини уй балконида текшираётган эдим. Шамол қўзғалиб, варақалардан бирини учириб кетди. Фарзандлар билан қанча изласак ҳам топа олмадик. Студентлар рўйхатини текшириб, варақа сенга оидлигини ўргандим. Сенга зулм бўлмасин, дея энг юқори баҳони қўйдим.\nМен унга бошимдан ўтган воқеани рўйи рост ҳаммасини айтиб бердим.\n‒ Унда буни дадангга қилган хизматинг эвазига берилган Аллоҳнинг инъоми деб бил. Шу зайлда хизматда давом эт, кам бўлмайсан, ‒деди устоз.\nСайфуллоҳ Носирнинг телеграм саҳифасидан олинди.\n11:05 / 19.03.2017 2168\n03:29 / 13.02.2019 840\n09:37 / 02.01.2017 1649\nМасаллиқлар 300 гр пўсти арчилган помидор 5 дона райҳон барги 2 дона аччиқ қизил гармдори 1 ошқошиғи зайтун ёғи 3 бўлак саримсоқ ва туз Тайёрланиши Саримсоқ давоми...\n01:54 / 29.11.2016 1383


وَإِلَٰهُكُمۡ إِلَٰهٞ وَٰحِدٞۖ لَّآ إِلَٰهَ إِلَّا هُوَ ٱلرَّحۡمَٰنُ ٱلرَّحِيمُ١٦٣\n163. Маъбудингиз ягона Илоҳдир. Ундан ўзга илоҳ йўқдир, У ниҳоятда раҳмли ва меҳрибондир.\nБарча пайғамбарлар, шу жумладан Пайғамбаримиз Муҳаммад алайҳиссалом ҳам инсонларни ягона илоҳга – Аллоҳ таолога сиғинишга чақирганлар. Аллоҳ таоло айтади: "Ёлғиз Аллоҳгагина ибодат қилайлик, Унга ҳеч нарсани шерик қилмайлик ва Аллоҳни қўйиб бир-бирларимизни илоҳ қилиб олмайлик" (Оли Имрон, 64). Муоз ибн Жабал розияллоҳу анҳудан ривоят қилинади: "Расулуллоҳ соллаллоҳу алайҳи васаллам: "Эй Муоз, Аллоҳ таолонинг бандалардаги ва бандаларнинг Аллоҳ таолодаги ҳаққи нималигини биласанми?" дедилар. Мен: "Аллоҳ ва Унинг Расули билувчидир", дедим. Расулуллоҳ соллаллоҳу алайҳи васаллам: "Бандаларнинг фақат Аллоҳ таолога сиғинишлари, Унга ҳеч нарсани шерик қилмасликлари Аллоҳ таолонинг бандалардаги ҳаққидир. Аллоҳ таолонинг Ўзига бирор нарсани шерик қилмаганни азобламаслиги бандаларнинг Аллоҳ таолодаги ҳаққидир", дедилар" (Бухорий, Муслим ривояти). Усмон ибн Аффон розияллоҳу анҳу ривоят қилади: "Расулуллоҳ соллаллоҳу алайҳи васаллам: "Аллоҳ таолонинг ягона ҳақиқий илоҳлигига иқрор бўлиб вафот этган жаннатга киради", дедилар" (Муслим ривояти). Аллоҳ таолонинг ягона илоҳлигига иқрор бўлиш қуйидагиларни: ёлғиз Аллоҳ таологагина чин ихлос билан ибодат қилишни; сохта "илоҳ"лардан халос бўлишни; уларга сиғинган, уларни дўст тутганлардан узоқлашишни; ширкнинг барча турлари ва даражаларидан сақланишни ҳамда унга олиб борадиган йўллардан эҳтиёт бўлишни тақозо этади.\n"Аллоҳдан ўзга маъбуд йўқ" калимаси дунёда Аллоҳнинг хоҳиш-иродасисиз, ўзича ва назоратсиз ҳаракат қиладиган ҳеч нарса йўқлигини англатади. Аллоҳ – ҳадикларга, қўрқувларга ва умидворликка муносиб Ягона зотдир. Ким касалликлар, микроблар, миршаблар калтаги, ҳукмдорларнинг қўшинларидан қўрқса, демак, у ана шу ўйлаб топилган "илоҳча"ларга "йўқ!" дея олмайди. Уларга сиғинишдан тўхтамабдими, бу билан ана шу сохта "илоҳ"ларини ўзининг Яратувчисига шерик қилиб қўйган бўлади. У "Аллоҳдан ўзга маъбуд йўқ" калимасини айтиш билан ёлғонлаяпти, холос.\n"Аллоҳдан ўзга маъбуд йўқ!" – бу аҳд-ваъда, қонун, шиор, ҳаёт дастури ва ҳаракатлар нияти, бу – ана шу сўзларга амал қилган ҳолда ишлаш ва яшаш, демакдир. Шундагина у уни айтган одамга ҳақиқий маёқ бўлади, унга барча саодат эшикларини очади, унга бу дунёда ҳам, охиратда ҳам нажот калити, жаннат эшиги бўлади. Уни беҳуда валдираш – ғирт бефойда иш! "Аллоҳдан ўзга маъбуд йўқ!" калимаси фалсафий мазмундан ҳам кўпроқ нарсани англатади. Доктор Закий Нажиб Маҳмуд айтадики, "Аллоҳдан ўзга маъбуд йўқ" деб гувоҳлик бериш қуйидаги учта асос билан тасдиқлашдир: гувоҳлик берувчи бўлиши керак; гувоҳлик берилаётган бўлиши керак; ҳузурида гувоҳлик берилаётганлар бўлиши керак. Демак, бу Аллоҳнинг, шахснинг ва бошқа барча моддий дунёнинг мавжудлигини очиқ тан олишдир. Бу билан Ислом идеализм ва материализм фалсафасини қўшиб рад этади, ўнгликни ҳам, сўлликни ҳам рад этади ва улар орасидаги ўртачаликни танлайди.\nإِنَّ فِي خَلۡقِ ٱلسَّمَٰوَٰتِ وَٱلۡأَرۡضِ وَٱخۡتِلَٰفِ ٱلَّيۡلِ وَٱلنَّهَارِ وَٱلۡفُلۡكِ ٱلَّتِي تَجۡرِي فِي ٱلۡبَحۡرِ بِمَا يَنفَعُ ٱلنَّاسَ وَمَآ أَنزَلَ ٱللَّهُ مِنَ ٱلسَّمَآءِ مِن مَّآءٖ فَأَحۡيَا بِهِ ٱلۡأَرۡضَ بَعۡدَ مَوۡتِهَا وَبَثَّ فِيهَا مِن كُلِّ دَآبَّةٖ وَتَصۡرِيفِ ٱلرِّيَٰحِ وَٱلسَّحَابِ ٱلۡمُسَخَّرِ بَيۡنَ ٱلسَّمَآءِ وَٱلۡأَرۡضِ لَأٓيَٰتٖ لِّقَوۡمٖ يَعۡقِلُونَ١٦٤\n164. Осмонлар ва Ернинг яратилишида, кеча ва кундуз алмашинувида, денгизда одамларга керакли нарсалар билан сузаётган кемаларда, Аллоҳ осмондан туширган сув билан ўлик ерни тирилтирганида ва унда турли жониворларни тарқатганида, осмон ва замин оралиғидаги ҳавонинг ўзгаришию булутлар итоатида ақлли одамлар учун ишоратлар бор.\nАллоҳ таолони таниш, Унинг яратувчилик қудратию буюк азаматини англаш учун унча кўп бош қотиришнинг ҳожати йўқ. Сиз бу қат-қат осмонлару, ундаги сайёралар ва ҳисобсиз юлдузларга бир боқинг. Кейин эса нигоҳингизни аста сўнаётган Ойу порлаб чиқаётган Қуёшга қаратинг. Хўш, уларни ким яратиб, ким мана шундай аниқ ҳисоб-китоб билан, бирор кунни канда қилмай чиқадиган ва ботадиган қилиб қўйган? Нега улар ақли бўлмаса-да, ҳисобидан адашиб кетмайди, бирининг ўрнига бошқаси кўтарилмайди? Самовотдаги миллионлаб юлдузлар-чи? Уларни чексиз коинотда ким ана шундай ҳолатда ушлаб турибди? Бу коинотни ким бунчалик мукаммал ва собит ҳолда яратган? Канада дорилфунини профессори Франк Алейн бундай дейди: "Биз яшаб турган заминни ташқи самовий жисмлардан ҳимоя қилиб туриш учун қалинлиги қарийб саккиз юз километрли ҳимоячи газлар (атмосфера) яратилган. У ҳар куни сониясига юз эллик километр тезликда Ерга тушиши мумкин бўлган йигирма миллион дона самовий тошларни қайтариб, заминни улардан ҳимоя қилиб туради, бу тошларнинг ҳаммаси атмосферада тўқнашади. Бундан ташқари атмосфера замин сиртида ҳаёт учун зарур бўлган иссиқ ҳароратни бирдай сақлаб туради. Бордию бу жараён узлуксиз суратда давом этмаганида, ерда яшаб бўлмасди".\nЁки атрофимиздаги наботот оламига бир ибрат назари билан қарайлик. Шайх Саъдий "Дарахтларнинг кўм-кўк япроқлари ҳар оқилга Худони танитадиган дафтардур", деган эди. Рўпарамиздаги яшнаб турган дарахтларнинг ўзи мўъжиза эмасми? Бир хил кўринишдаги, бир хил рангдаги бу дарахтлардан нега ранги, кўриниши, мазаси, шакли ҳар хил турфа меваларни узиб оламиз. Уни бизга ким шундай қилиб бериб қўйибди? Эҳтимол, боғбон деб ўйлаётгандирсиз? Агар боғбон ниҳолни Аллоҳнинг тупроғига экмаса, У юборган сув билан суғормаса, Унинг қуёшидан ҳарорат олмаса, дарахт кўкарармиди, ўсардими, ҳосил тугармиди? Қудрат ва ҳикмат соҳиби Аллоҳ таоло хоҳласа, тупроқдан турфа неъматлар ўсиб етишади, хоҳламаса, қуруқ калтак ёки хас-хашак қолади. Ана шу дарахтга шакл, ранг берган ҳам, мевасига таъм, маза ва шифобахш моддаларни жойлаган ҳам Аллоҳнинг Ўзи!\n"Ла илаҳа илла ҳува" жумласида Аллоҳ таолонинг зоти тавҳиди ва "Ар-Роҳманул-Карим" калималарида сифати тавҳиди собит бўлган эди. Энди "Инна фи холқис-самавати..." оятида афъоли тавҳиди ҳам собит бўлди. Яъни, Аллоҳ таоло зотда ҳам, сифатда ҳам, афъолда ҳам якка ва ягонадир, "Ваҳдаҳу ла шарика лаҳу"дир, яъни Унинг шериги йўқ, танҳодир.\nДругие материалы в этой категории: « 2. БАҚАРА СУРАСИ, 159–162 ОЯТЛАР\t2. БАҚАРА СУРАСИ, 165–167 ОЯТЛАР »